Πίσω στα παλιά : Στην Πλατεία Αβησσυνίας κάπου το 1935\nΣυνωστισμός που θα τον ζήλευε η Ερμού. Ένας, κάποτε κομψευόμενος, γεροντάκος παζαρεύει ματογυάλια...\n– Τι λες, καλέ; Αυτή δε σφυρίζει; Φέρ’ τη δω! Την παίρνει, τη βάζει στο στόμα και με ταχυδακτυλουργική δεξιοτεχνία αφήνει ένα παρατεταμένο και ηχηρό σφύριγμα... με τα δάχτυλα! Ο πόλισμαν τον αγριοκοιτάζει και φεύγει...\n– Είδες! λέει σοβαρότατα... Αλλά ο πελάτης φεύγει.\nΟρίστε, κύριοι... δόξες, χαρές, δάκρυα, αισθήματα, αναμνήσεις... Όλα στη φτήνια!»


Άγιος Αντώνιος - Σύρος | Terrabook\nΟ ιερός Ναός του Αγίου Αντωνίου βρίσκεται στον παραθαλάσσιο οικισμό Μέγας Γιαλός στη Σύρο, 12 χιλιόμετρα από την Ερμούπολη, στο νότιο τμήμα του νησιού. Στην δεξιά πλευρά του κόλπου, πάνω από τον μικρό μώλο και λίγα μόλις μέτρα από την θάλασσα, δεσπόζει η νεόκτιστη αυτή εκκλησία που εγκαινιάστηκε το 2011.\nΗ εκκλησία του Αγίου Αντωνίου εξωτερικά είναι βαμμένη με τα παραδοσιακά αιγαιοπελαγίτικα χρώματα, το λευκό και το μπλε. Ο ρυθμός που είναι χτισμένη είναι σταυροειδής με τρούλο. Εσωτερικά ο ναός λούζεται από το φως που μπαίνει από τα παράθυρα του τρούλου. Η αγιογράφησή του είναι λιτή.\nΣτις 17 Ιανουαρίου που γιορτάζει η εκκλησία του Αγίου Αντωνίου γίνεται στην περιοχή μεγάλη λιτανεία πάνω στον παραλιακό δρόμο του οικισμού και πανηγύρι στο οποίο προσφέρονται στους επισκέπτες φασολάδα και κρασί.\nΠίσω από τον Άγιο Αντώνιο ξεκινά και το μονοπάτι που οδηγεί στον όρμο της Αμπέλας, όπου υπάρχει μία μικρή και ήσυχη αμμουδιά.


Διαβεβαίωση για τη ρύθμιση των πυροδανείων από το υπουργείο Οικονομικών - Kalamata Journal\nΠέμπτη, 27 Δεκεμβρίου 2012 17:15\nΈτσι ξεκινάει το δελτίο Τύπου που εξεδόθη νωρίτερα από το πολιτικό γραφείο του βουλευτή του ΣΥΡΙΖΑ, Θανάση Πετράκου. Όπως σημειώνεται ακόμη, «ένας πολύμηνος αγώνας από φορείς και ενδιαφερόμενους δανειολήπτες με την ρύθμιση αυτή βρήκε την πρώτη του δικαίωση και δίνει προσωρινή ανακούφιση στους πληττόμενους από την βαθιά κρίση δανειολήπτες. Επιβάλλεται όμως να συνεχιστεί ο αγώνας για να υπάρξει οριστική λύση για όλα τα δάνεια.\nΕμείς από την πλευρά μας θα συνεχίσουμε τον αγώνα και θα επιμείνουμε να υπάρξει μια οριστική και μακροχρόνια λύση για το μεγάλο αυτό θέμα. Τέλος ένα μεγάλο ευχαριστώ σε όσους βοήθησαν ώστε οι κοινοβουλευτικές παρεμβάσεις να είναι πλήρεις και εμπεριστατωμένες».\nΠερισσότερα σε αυτή την κατηγορία: « Ο Γιώργος Κουτσούλης για το Παραδείσια-Τσακώνα αλλά και τον περιμετρικό Αναδάσωση και πάλι από τους «Φίλους του Ταϋγέτου» »


Ακόμα ένα ισχυρό πλήγμα στη βιομηχανία.\nΗ Εβδομάδα Μόδας Υψηλής Ραπτικής φέτος το καλοκαίρι δεν θα γίνει. Η Fédération de la Haute Couture et de la Mode μόλις ανακοίνωσε ότι λόγω της πανδημίας του κορωνοϊού αναβάλλονται η Εβδομάδα Μόδας Υψηλής Ραπτικής που επρόκειτο να ξεκινήσει στις 5 Ιουλίου καθώς και η Ανδρική Εβδομάδα Μόδας που ήταν προγραμματισμένη για τις 23 Ιουνίου στο Παρίσι.\n"Βρισκόμαστε εν μέσω πανδημίας και γι’ αυτό το λόγο πρέπει να παρθούν σοβαρές αποφάσεις για να εξασφαλιστεί η ασφάλεια και η υγεία των οίκων και των εργαζομένων τους, καθώς και όλων των ανθρώπων που δουλεύουν στη βιομηχανία μας" αναφέρει χαρακτηριστικά η επίσημη ανακοίνωση της FHCM.\nΤα νέα κυκλοφόρησαν πριν από λίγο και έτσι δεν έχει προλάβει να αντιδράσει κανένας από τους οίκους που παραδοσιακά λαμβάνουν μέρος σε αυτή την εβδομάδα μόδας. Παρόλα αυτά είναι πολύ πιθανό να δούμε shows σε live streaming όπως ακριβώς συνέβη και με τον Giorgio Armani τον Φεβρουάριο στο Μιλάνο. Κανείς βέβαια δεν ξέρει κατά πόσο είναι πιθανό να συμβεί κάτι τέτοιο, μιας και ο περισσότερος κόσμος βρίσκεται σε καραντίνα αυτή τη στιγμή και άρα είναι εξαιρετικά δύσκολο να εργαστεί για να δημιουργηθεί μια ολοκληρωμένη συλλογή Υψηλής Ραπτικής.\nΗ πανδημία του COVID-19 έχει ήδη γίνει η αιτία για να ακυρωθούν ή να αναβληθούν πολλά σημαντικά events ανάμεσα στα οποία και το Met Gala αλλά και τα CFDA Awards. Η αναβολή και πιθανόν τελικά η ακύρωση των δύο Εβδομάδων Μόδας στο Παρίσι το ερχόμενο καλοκαίρι είναι ακόμα ένα ισχυρό χτύπημα στη βιομηχανία η οποία ήδη μετράει μεγάλες απώλειες.


Πήλιο, 12 από τα Ωραιότερα Χωριά του - Eikones & Psithyroi\nHome > ΕΛΛΑΔΑ > ΠΗΛΙΟ: 12 ΑΠΟ ΤΑ ΩΡΑΙΟΤΕΡΑ ΧΩΡΙΑ ΤΟΥ\nΤΑ ΠΙΟ ΟΜΟΡΦΑ ΧΩΡΙΑ ΤΟΥ ΠΗΛΙΟΥ\n3. ΑΓΙΟΣ ΛΑΥΡΕΝΤΙΟΣ\nΠήλιο, ο τόπος που οι Θεοί διάλεξαν για θερινή κατοικία τους. Με πανέμορφα χωριά σκαρφαλωμένα στις πλαγιές του. Χωριά κουκλίστικα, καταπράσινα, κατακλυσμένα με θαυμάσια σπίτια εξαίρετης πηλιορείτικης αρχιτεκτονικής. Χωριά ιδανικά να περπατήσεις στα γραφικά τους σοκάκια, να γευτείς εξαίρετες συνταγές και γεύσεις, να ψωνίσεις ντόπια προϊόντα και να απολαύσεις την φύση σε όλο το μεγαλείο της.\nΧωριά που στο μόνο που θα σε δυσκολέψουν θα είναι να ξεχωρίσεις κάποιο από αυτά. Να διαλέξεις ποιό απ’ όλα είναι το πιο όμορφο. Γιατί κάθε ένα από τα χωριά του Πηλίου είναι μοναδικό. Και μια που το Πήλιο είναι προορισμός για κάθε εποχή του χρόνου μπορούμε να πάμε οποιαδήποτε στιγμή και ανάλογα με την εποχή να δούμε μια άλλη πλευρά της ομορφιάς τους. Ας δούμε όμως μερικά από τα ωραιότερα χωριά του Πηλίου.\nΟ Ελευθέριος Βενιζέλος ήταν εκείνος που είχε ονομάσει την Μακρινίτσα “το μπαλκόνι του Πηλίου” και δεν είχε άδικο. Χτισμένη σε υψόμετρο προσφέρει στον επισκέπτη μοναδική θέα προς τον Βόλο και τον Παγασητικό κόλπο. Το χωριό χτίστηκε το 1204 όταν ο Κωνσταντίνος Μαλλιασηνός ίδρυσε στο Πήλιο τη μονή της Θεοτόκου Οξείας Επισκέψεως ή Μακρινιτίσσης. Γύρω από το μοναστήρι οργανώθηκε ένας μικρός αρχικά οικισμός ο οποίος πήρε το όνομα Μακρινίτσα.\nΤο αρχοντικό Τοπάλη που χτίστηκε το 1844 και χρησιμοποιείται σαν Λαογραφικό Μουσείο.\nΤο Βυζαντινό μουσείο της Μακρινίτσας\nΤο καφενείο “Θεόφιλος” στην κεντρική πλατεία του χωριού το οποίο έχει χαρακτηριστεί σαν ιστορικό διατηρητέο μνημείο και έχει στο εσωτερικό του τοιχογραφία ζωγραφισμένη από τον μεγάλο ζωγράφο Θεόφιλο.\nΣτην Μακρινίτσα θα βρεις πολλά αξιόλογα καταλύματα και ξενώνες για την διαμονή σου. Ρίξε μια ματιά εδώ για να επιλέξεις αυτό που ταιριάζει περισσότερο στις ανάγκες σου.\nΓνωστή και σαν “πόρτα του Πηλίου” η Πορταριά ονομάζεται έτσι γιατί είναι το πιο κοντινό στο Βόλο χωριό του Πηλίου. Χτισμένη σε προνομιακό σημείο και με θέα ολόκληρο τον Παγασητικό είναι ένα πανέμορφο χωριό ιδανικός προορισμός κάθε εποχή του χρόνου. Το όνομα της το πήρε από το Μοναστήρι της της Παναγίας της Πορταρέας του 13ου αιώνα στο οποίο η Πορταριά οφείλει, σύμφωνα με την επικρατέστερη άποψη, τη σημερινή της ονομασία. Στην Τουρκοκρατία Πορταρία κι έπειτα Πορταριά.\nΤο Ιστορικό και Λαογραφικό Μουσείο Πορταριάς το οποίο στεγάζεται στο αρχοντικό Ζούλια.\nΤο κωδωνοστάσιο του ναού του Αγίου Νικολάου.\nΤον μικρό ναϊσκο της Παναγίας της Πορταρέας του 16ου αιώνα ο οποίος είναι χτισμένος πάνω στο βυζαντινό μονύδριο της Παναγίας Πορταρέας του 13ου αιώνα.\nΣτην Πορταριά θα θαυμάσεις επίσης τις ωραιότερες παραδοσιακές βρύσες μεταξύ των οποίων και η πανέμορφη θολωτή βρύση του Τσοποτού.\nΤα περισσότερα από τα αρχοντικά της Πορταριάς, θεσσαλομακεδονικού ρυθμού με σκεπή από πέτρινες πλάκες, λειτουργούν σαν ξενώνες και προσφέρουν εξαιρετική θέα στο Βόλο και στον Παγασητικό κόλπο. Ρίξε μια ματιά εδώ για να επιλέξεις την δική σου διαμονή.\nΟ Άγιος Λαυρέντιος είναι χτισμένος αμφιθεατρικά πάνω σε πλαγιά σε 600 μέτρα υψόμετρο. Το χωριό οφείλει την ονομασία του στην Μονή του Αγίου Λαυρεντίου, που χτίστηκε από ρωμαιοκαθολικούς βενεδικτίνους μοναχούς τον 11ο αιώνα κατά την περίοδο των Σταυροφοριών. Ο Άγιος Λαυρέντιος έφτασε στην μεγαλύτερη του ακμή το χρονικό διάστημα από τα τέλη του 17ου αιώνα έως τα μέσα του 19ου.\nΤην θέα από την πλατεία Χατζίνη μέχρι πέρα το χωριό Δράκεια.\nΤον ναό του Αγίου Αποστόλου του Νέου με το περίφημο καμπαναριό ρολόι του.\nΤο Βυζαντινό γυναικείο μοναστήρι του Αγίου Λαυρεντίου.\nΑν βρεθείς στον Άγιο Λαυρέντιο τον Ιούνιο θα δεις την Γιορτή του Κερασιού που διοργανώνεται εδώ κάθε χρόνο.\nΕδώ μπορείς να δεις τα καταλύματα που υπάρχουν στον Άγιο Λαυρέντιο και να επιλέξεις εκείνο που σου αρέσει.\nΟι Πινακάτες έχουν χαρακτηριστεί από το 1979 σαν διατηρητέος οικισμός. Το όνομα τους το πήραν από τα ξύλινα πινάκια (πιάτα) που έφτιαχναν οι πρώτοι κάτοικοι του χωριού. Οι Πινακάτες έμειναν πολλά χρόνια μακριά από τον τουρισμό. Το ηλεκτρικό ρεύμα έφτασε εδώ το 1973 και λίγα χρόνια αργότερα έγινε η οδική σύνδεση με τον Βόλο μέσω λεωφορείου. Μέχρι το 1979 ο δρόμος σταματούσε στη Βυζίτσα και από εκεί όποιος ήθελε να πάει στις Πινακάτες έπαιρνε ένα πέτρινο καλντερίμι είτε με τα πόδια είτε πάνω σε κάποιο μουλάρι.\nΤον 500 ετών πλάτανο στην πλατεία του χωριού.\nΤην Βασιλική του Αγίου Δημητρίου.\nΤην μαρμάρινη κρήνη του Τσιρογιάννη από το 1894.\nΓια τους περιπατητές και τους φυσιολάτρες ξεχωριστή εμπειρία αποτελεί η διαδρομή στο λιθόστρωτο μονοπάτι που συνδέει τις Πινακάτες με τα Καλά Νερά.\nΣτις Πινακάτες λειτουργούν λίγοι παραδοσιακοί ξενώνες που όμως προσφέρουν ζεστή φιλοξενία στον επισκέπτη. Εδώ μπορείς να δεις τα καταλύματα που υπάρχουν.\nΑπό τα πιο γραφικά χωριά του Πηλίου οι Μηλιές είναι χτισμένες σε 400 μέτρα υψόμετρο και απέχουν από τον Βόλο 28 χιλιόμετρα. Λέγεται πως το χωριό ιδρύθηκε από κατοίκους του χωριού Μηλιές Ευβοίας, οι οποίοι έφυγαν από εκεί για να γλιτώσουν από τις επιθέσεις των πειρατών. Γι’ αυτό και η θέση του χωριού είναι τέτοια ώστε να μη βλέπει τη θάλασσα, αλλά και να μη φαίνεται το χωριό από τη θάλασσα.\nΤην Δημόσια Βιβλιοθήκη όπου φυλάσσονται πάνω από 3.500 χιλιάδες τόμοι σπάνιων βιβλίων καθώς και η σημαία της Επανάστασης που ύψωσε ο Άνθιμος Γαζής.\nΤον σιδηροδρομικό σταθμό του μουτζούρη και την σιδερένια γέφυρα.\nΤο Ναό των Παμμέγιστων Ταξιαρχών & Αγίων Πάντων με την πολύ ιδιαίτερη αγιογράφηση.\nΤον ναό του Αγίου Νικολάου στον οποίο βρίσκονται οι τάφοι των 3 Διδασκάλων του Γένους, Άνθιμου Γαζή, Γρηγορίου Κωνσταντά και Δανιήλ Φιλιππίδη.\nΚι εδώ, όπως και σε όλα τα χωριά του Πηλίου, θα βρεις όμορφους πετρόχτιστους ξενώνες για να μείνεις. Περισσότερες πληροφορίες θα βρεις εδώ.\nΗ Δράκεια έχει χαρακτηριστεί σαν παραδοσιακός οικισμός και απέχει από τον Βόλο 18 χιλιόμετρα. Είναι χτισμένη σε πανέμορφο φυσικό περιβάλλον με πλατάνια, καρυδιές και καστανιές έχει παραδοσιακά σπίτια, βρύσες και τρεχούμενα νερά.\nΥπάρχουν διάφορες εκδοχές για την ονομασία της με επικρατέστερη εκείνη που λέει πως πήρε το όνομα της από τον πρώτο οικιστή που λεγόταν Δράκος. Την λένε και μαρτυρικό χωριό γιατί εδώ το μεσημέρι της 18ης Δεκεμβρίου του 1943 οι Γερμανοί δολοφόνησαν 118 κατοίκους της σαν αντίποινα για το χτύπημα δυο Γερμανών από τους αντάρτες.\nΗ Δράκεια έχει πανέμορφα αρχοντικά όπως το αρχοντικό Τριανταφύλλου και το αρχοντικό Στεργίου.\nΤον ναό του Αγίου Νικολάου με το πολύ όμορφο τέμπλο.\nΤο τοξωτό γεφύρι 2,5 χιλιόμετρα νότια του χωριού.\nΤο Μουσείο Αγροτικής, Λαογραφικής και Πολιτιστικής Κληρονομιάς στο οποίο εκτίθενται παλιά εργαλεία, υφαντά, ενδυμασίες, οικιακά σκεύη ακόμα και εξοπλισμός από παλιό λιοτρίβι.\nΕδώ θα βρεις όλα τα καταλύματα που υπάρχουν στην Δράκεια για να επιλέξεις εκείνο που σου αρέσει περισσότερο και ταιριάζει στα δικά σου κριτήρια.\nΒρίσκεται στην ανατολική πλευρά του Πηλίου και απέχει από τον Βόλο 38 χιλιόμετρα. Είναι ένα μικρό καταπράσινο και πανέμορφο ορεινό χωριό χτισμένο μέσα σε δάσος. Σε μικρή απόσταση βρίσκονται οι παραλίες του Αγίου Ιωάννη, της Νταμούχαρης και του Παπά Νερό. Έξω από τον Κισσό ξεκινούν μονοπάτια που διασχίζουν ξεχασμένα τοπία για τους λάτρεις της πεζοπορίας. Μια από αυτές τις διαδρομές καταλήγει στο μοναστήρι του Αγίου Ευσταθίου το οποίο είναι του 17ου αιώνα και μια άλλη στην πηγή Τύμπανο.\nΤην εκκλησία της Αγίας Μαρίνας η οποία είναι χτισμένη το 1650 και έχει εντυπωσιακό ξυλόγλυπτο τέμπλο αλλά και τοιχογραφίες. Εδώ υπάρχει και ένα πολύ ενδιαφέρον μικρό εκκλησιαστικό μουσείο.\nΣτην πλατεία θα δεις επίσης την προτομή του Ρήγα Φεραίου ο οποίος μαθήτευσε στην Ζαγορά και πρωτοδίδαξε στον Κισσό.\nΑν επισκεφθείς τον Κισσό χειμώνα τότε θα πρέπει να ξέρεις πως το χιονοδρομικό κέντρο Αγριόλευκες βρίσκεται σε κοντινή απόσταση.\nΣτον Κισσό θα βρεις πολύ όμορφους ξενώνες για την διαμονή σου. Περισσότερες πληροφορίες θα βρεις εδώ.\nΗ Ζαγορά είναι από τα μεγαλύτερα χωριά του Πηλίου, με απίστευτη φυσική ομορφιά και μεγάλη ιστορία. Κατά μια εκδοχή πήρε το όνομα της από το σλαβικό «ζα-γορα» που σημαίνει πίσω από το βουνό. Με τρεχούμενα νερά και πλατάνια είναι ένα χωριό που έχει ζωή όποια εποχή του χρόνου και να πας. Η Ζαγορά είναι φημισμένη επίσης και για την καλλιέργεια του περίφημου ζαγοριανού μήλου το οποίο διοχετεύεται, εκτός από την Ελληνική αγορά και στο εξωτερικό.\nΤην εκκλησία του Αγίου Γεωργίου με το επίχρυσο τέμπλο και τον περίτεχνο άμβωνα.\nΤο αρχοντικό Δρακοπούλου\nΤον Γυναικείο Αγροτουριστικό Συνεταιρισμό.\nΤην Δημόσια Βιβλιοθήκη\nΤο Ελληνομουσείο, είναι το παλιότερο σχολείο το οποίο ιδρύθηκε τον 18ο αιώνα και μαθήτευσε σε αυτό και ο Ρήγας Φεραίος.\nΣτην Ζαγορά θα βρεις πολλές επιλογές διαμονής, ρίξε μια ματιά εδώ για περισσότερες πληροφορίες.\nΤο Μούρεσι είναι χτισμένο αμφιθεατρικά, έχει τρεχούμενα νερά, σπίτια εξαιρετικής πηλιορείτικης αρχιτεκτονικής και υπέροχη θέα στο Αιγαίο πέλαγος. Είναι από τα πιο παλιά χωριά του Πηλίου και απέχει από τον Βόλο περίπου 45 χιλιόμετρα. Λόγω της θέσης και της φυσικής ομορφιάς που το περιβάλλει είναι ιδανικό για ήρεμες και ξεκούραστες διακοπές οποιαδήποτε εποχή του χρόνου.\nΤην πλατεία του χωριού με τις τεράστιες φλαμουριές και τα πλατάνια.\nΤην εκκλησία της Αγίας Τριάδας με το «τρυπητό» τέμπλο.\nΕδώ μπορείς να δεις όλα τα καταλύματα του χωριού για να επιλέξεις το ιδανικό για τις δικές σου απαιτήσεις.\nΗ Τσαγκαράδα είναι από τα ωραιότερα χωριά του Πηλίου. Συνδυάζει μοναδικά βουνό και θάλασσα έτσι όπως είναι πνιγμένη στο πράσινο και έχει κοντά τις πιο όμορφες παραλίες. Αιωνόβια πλατάνια, παραδοσιακά αρχοντικά, τρεχούμενα νερά και τα γνωστά λιθόστρωτα καλντερίμια τραβούν σαν μαγνήτης τον επισκέπτη και τον κρατούν αιχμάλωτο με τις ομορφιές του τοπίου.\nΤον χιλίων ετών πλάτανο στην πλατεία του χωριού. Λέγεται πως είναι ο από τα γηραιότερα δέντρα της Ελλάδας και ίσως ολόκληρης της Ευρώπης.\nΤο πέτρινο μονότοξο της Τσαγκαράδας που βρίσκεται στην αρχή του χωριού.\nΤο Καρτάλειο δημοτικό σχολείο που χτίστηκε το 1870 με δωρεά του ευεργέτη Ιωάννη Καρτάλη.\nΤην Αχιλλοπούλειο Εμπορική Σχολή χτισμένη το 1864, δωρεά του Σοφοκλή και του Ευάγγελου Αχιλλόπουλου.\nΤην Νανοπούλειο Σχολή, δωρεά του Νικολάου Νανόπουλου η οποία χτίστηκε το 1909 και έχει χαρακτηριστεί σαν έργο τέχνης.\nΕδώ θα βρεις όλα τα ξενοδοχεία και τους ξενώνες που υπάρχουν στην Τσαγκαράδα.\nΗ Νταμούχαρη είναι ένας μικρός γραφικός οικισμός με άγρια ομορφιά ο οποίος αποτελείται από δυο μικρούς κόλπους οι οποίοι ενώνονται σε μια χερσόνησο πάνω στην οποία υπάρχουν τα ερείπια ενός κάστρου.\nΠαλιά η Νταμούχαρη ήταν το μοναδικό λιμάνι του Ανατολικού Πηλίου με μεγάλη εμπορική κίνηση. Υπάρχει μάλιστα ακόμα εδώ το παλιό πέτρινο τελωνείο το οποίο είναι πια ετοιμόρροπο. Υπάρχουν δυο εκδοχές για την ονομασία της. Η μια είναι πως η ονομασία προέρχεται από την παραφθορά της λέξης «Δως μου χάρη». Χάρη την οποία ζήτησαν ναυτικοί από την Παναγία όταν κινδύνευσαν να πνιγούν στην περιοχή. Η άλλη εκδοχή θέλει το τοπωνύμιο να προήλθε από τη σύντμηση της φράσης “d’amour” που σημαίνει όλο χάρη.\nΤο περίφημο αρχοντικό “Cleopatra’s Miramare” πάνω στον λόφο της Νταμούχαρης που κρύβει την δραματική ιστορία του καπετάνιου Βαϊνόπουλου.\nΤον μικρό ναό του Αγίου Νικολάου και Χαράλαμπου, κτισμένου το 1744, με τις υπέροχες αγιογραφίες βυζαντινής τέχνης.\nΤο μικρό φυσικό λιμανάκι όπου έγιναν και τα γυρίσματα του μιούζικαλ «Mama Mia».\nΤην βοτσαλωτή παραλία της παλιάς Νταμούχαρης.\nΡίξε μια ματιά εδώ για να βρεις όλα τα καταλύματα της Νταμούχαρης.\nΗ Βυζίτσα εκτός από ένα πανέμορφο χωριό του Πηλίου αποτελεί και ένα ζωντανό μουσείο παραδοσιακής πηλιορείτικης αρχιτεκτονικής. Χτισμένη σε 500 μέτρα υψόμετρο βρίσκεται 30 χιλιόμετρα απόσταση από τον Βόλο. Κατοικήθηκε το 1650 από Ηπειρώτες, Βλάχους, Αρβανίτες και Σλάβους. Τα περισσότερα από τα αρχοντικά της είναι φτιαγμένα από ντόπια πέτρα και πλάκες και το 1976 ολόκληρος ο οικισμός ανακηρύχθηκε παραδοσιακός.\nΤην Ιερά Μονή του Αγίου Ιωάννη του Προδρόμου η οποία χτίστηκε το 1789 από τον Δήμο Ζουπανιώτη και έχει εκπληκτικές τοιχογραφίες.\nΤην τρίκλιτη βασιλική εκκλησία της Ζωοδόχου Πηγής που χτίστηκε το 1725.\nΤο εκκλησάκι του Άθωνα.\nΕδώ θα δεις όλα τα καταλύματα για την διαμονή σου στην Βυζίτσα.\nΑξιοθέατα Πήλιο Προορισμοί Προορισμοί Ελλάδα Τί να δεις\nΥπέροχα όλα , θέλω να τα επισκεφτούμε! Ποιο να πρωτοδιαλέξεις!!! ΠΟλύ όμορρφη η παρουσίασή σου! Ολυμπιάννα από http://www.zoudia.gr\nΣε ευχαριστώ Ολυμπιάννα, το Πήλιο είναι μαγικό κάθε εποχή του χρόνου, το λατρεύω!:)


www.fragiska.com: Ονειροκρίτης "Ψ"...!\nΨάθες πατώματος, στο όνειρο, προμηνούν ευχάριστες προοπτικές και χαρούμενα νέα από ξενιτεμένους. Αν δείτε ότι οι ψάθες ήταν παλιές και κουρελιασμένες, θα έχετε να αντιμετωπίσετε καταστάσεις πάρα πολύ ενοχλητικές.\nΨάθα (για σκούπισμα των ποδιών):\nΤο ψαλίδι, στο όνειρο, είναι κακός οιωνός: οι παντρεμένες γυναίκες θα είναι ζηλότυπες και δεν θα εμπιστεύονται τους άντρες τους\_' οι ερωτευμένοι θα καβγαδίζουν και θα κατηγορούν ο ένας τον άλλο\_' δυσκολίες θα υπάρξουν και στον τομέα της δουλειάς.\nΑν δείτε στο όνειρο σας ότι ακονίζατε το ψαλίδι σας, προμηνύεται ότι θα κάνετε κάτι που απεχθάνεστε.\nΑν δείτε στο όνειρο σας μια μεγάλη ψαλίδα, σημαίνει πως θα είστε μίζερος και αντιπαθητικός κατά τη διάρκεια των συναλλαγών σας.\nΤα ψόφια ψάρια στ\_' όνειρο σημαίνουν χάσιμο περιουσίας και δύναμης, σαν επακόλουθο μιας μεγάλης ατυχίας.\nΑν δείτε στο όνειρο σας ότι πιάνετε ψείρες, προλέγεται αρρώστια και νοσηρότητα.\nΑν νομίσατε, στο όνειρό σας, ότι κάποιοι σας είπαν ψευτιές, σημαίνει ότι θα χάσετε την πίστη σας για ένα έργο που είχατε σκοπό να κάνετε.\nΤο όνειρο αυτό είναι δυσμενές για μια γυναίκα. Προμηνά κακή υγεία και πολλά παιδιά, φτώχεια και απουσία υποστηρικτών.\nΑν δείτε στο όνειρο σας ψυγείο, σημαίνει πως η εγωιστική συμπεριφορά σας θα πληγώσει κάποιον που προσπαθεί να κερδίσει το ψωμί του τίμια.\nΑν δείτε διασκέδαση με μουσική και χορό, οι σχέσεις σας με κάποιους που λείπουν θα πάνε καλά και θ\_' αποκτήσετε πλούτη και ευτυχία.\nΑν δείτε στο όνειρο σας ότι η ψυχή σας φεύγει από το σώμα σας, σημαίνει πως κινδυνεύετε να αφοσιωθείτε σε ανώφελες υποθέσεις, που θα σας καταρρακώσουν ηθικά.\nΑν δείτε στο όνειρο σας ότι τρώγατε ή είχατε ψωμί από αλεύρι σίκαλης, είναι σημάδι ότι θα έχετε ευχάριστο και οργανωμένο σπιτικό.\nΑναρτήθηκε από fragiska. com στις 4:45 π.μ.


Μπαρτσελόνα - Ολυμπιακός 84-74: Τέταρτη θέση για τον Ολυμπιακό - Την πρώτη στην κερκίδα! - CrunchNewz\nΑρχική » Μπαρτσελόνα – Ολυμπιακός 84-74: Τέταρτη θέση για τον Ολυμπιακό – Την πρώτη στην κερκίδα!\nΜπαρτσελόνα - Ολυμπιακός 84-74\nO Oλυμπιακός ξεκίνησε το παιχνίδι έχοντας στην πεντάδα τους Ουόκαπ, Ντόρσεϊ, Παπανικολάου, Βεζένκοφ και Φαλ. Η Μπαρτσελόνα μπήκε στο ματς περισσότερο ζεστή και βρήκε γρήγορα ρυθμό στο παιχνίδι της. Ο Καλάθης μοίραζε ασίστ και τέλειωνε τις φάσεις, με τον Έλληνα διεθνή γκαρντ να διαμορφώνει το 10-2 στο 4′. Ο Ουόκαπ έδωσε… ανάσα στους Πειραιώτες με τρίποντο, αλλά ο Χίγκινς βρήκε τον δρόμο προς το καλάθι, φέρνοντας τη διαφορά στο +6 (15-9) στο 7′. Το τέλος του πρώτου δεκαλέπτου βρήκε τους Καταλανούς να προηγούνται με 20-18. Οι Ισπανοί έχασαν αρκετά σουτ (1/7τρ) από την περιφέρεια, ενώ το ίδιο συνέβη με τους Πειραιώτες κοντά στο καλάθι (4/9-44% στα δίποντα).\nΣτη δεύτερη περίοδο, ο Ολυμπιακός συνέχισε στο παρκέ με τους Σλούκα, Λαρεντζάκη, ΜακΚίσικ, Πρίντεζη και Μάρτιν. Ο Γιοκουμπάιτις με σερί πόντους και ο Ντέιβις στη συνέχεια, διαμόρφωσαν το 28-22, αλλά κάπου εκεί οι Πειραιώτες αντέδρασαν. Πρώτο ο ΜακΚίσικ στον αιφνιδιασμό και ακολούθως οι έξοχες ασίστ των Πρίντεζη και Λαρεντζάκη, έδωσαν εύκολα καλάθια στους συμπαίκτες τους, οι οποίοι και έφεραν το σκορ στα ίσα (28-28) στο 15′. Ο Λαρεντζάκης έδωσε ώθηση στην ομάδα του με τρίποντο (35-34), αλλά στη συνέχεια ανέλαβε δράση ο Σανλί. Ο Τούρκος πέτυχε μεγάλα σουτ, ακολούθως ήρθε και το τρίποντο του Αμπρίνες, με το 45-38 να είναι το σκορ του πρώτου μέρους. Σε ένα διάστημα που οι παίκτες του Μπαρτζώκα είχαν 2/9 τρίποντα (22%), 11 ασίστ, αλλά και 6 λάθη.\nΣτο τρίτο δεκάλεπτο, η Μπαρτσελόνα βρήκε και πάλι ρυθμό στο παιχνίδι της. Τρίποντα από τον Σανλί, ο Μίροτιτς πήρε μπρος, με τον Λαπροβίτολα να εκτοξεύει τη διαφορά στο +15 (57-42) στο 25′. Στη συνέχεια έδωσε τόνωση το τρίποντο του Βεζένκοφ, ο οποίος ακολούθως σημείωσε και γκολ-φάουλ. Ο Βούλγαρος άρχισε να αναλαμβάνει πρωτοβουλίες, με τον Σλούκα να τον αξιοποιεί στην επίθεση και εκείνος να μειώνει τη διαφορά (62-54) στο 28′. Το τέλος του δεκαλέπτου βρήκε τους Καταλανούς να προηγούνται με 62-56.\nΣτην τελευταία περίοδο, ο Ολυμπιακός επιχείρησε να αντιδράσει και να φέρει τα πάνω-κάτω. Ο ΜακΚίσικ με βολές μείωσε σε 64-60 στο 33′. Οι Πειραιώτες έψαχναν ένα μεγάλο σουτ, το οποίο και βρήκαν με τον Σλούκα. Ακολούθως έδωσε υπέροχη ασίστ στον αιφνιδιασμό στον ΜακΚίσικ, ο οποίος με ένα εντυπωσιακό άλμα κάρφωσε τη μπάλα, μειώνοντας το σκορ σε 68-65. Ήρθε όμως και η απάντηση των Καταλανών, με τον Χίγκινς να ευστοχεί σε τρίποντο (73-65), δίνοντας ξανά απόσταση ασφαλείας στους Ισπανούς. Ο Ολυμπιακός συνέχισε με τους Ουόκαπ, Σλούκα, ΜακΚίσικ, Βεζένκοφ και Φαλ, με τον Σανλί να βρίσκει συνεχώς τρόπους να τελειώνει τις φάσεις (77-70). Το παιχνίδι πλέον είχε αποκτήσει διαδικαστικό χαρακτήρα, ο Μπαρτζώκας έριξε στο παρκέ τον Πρίντεζη ο οποίος άκουγε ρυθμικά το όνομά του από την κερκίδα, με τη Μπαρτσελόνα να φτάνει στο τέλος στη νίκη με σκορ 84-74.\nTagsEuroLeague Μπαρτσελόνα Ολυμπιακός


Κόντρα ΚΕΔΕ - Περιφέρειας Αττικής για την πλημμύρα στο Μαρούσι\n7:22 μμ, Πέμπτη 26 Ιουλ 2018 7:22 μμ, Πέμπτη 26 Ιουλ 2018\nΜπαλάκι μεταξύ ΚΕΔΕ και Περιφέρειας Αττικής οι ευθύνες για τις ζημιές που προκάλεσε η ξαφνική καταιγίδα στο Μαρούσι.\nΜε ανακοίνωσή της η Κεντρική Ένωση Δήμων Ελλάδας καταλογίζει αποκλειστικά την ευθύνη στην Περιφέρεια Αττικής καθώς το Μαρούσι πληρώνει ακριβά την ανεπάρκεια της σημερινής Διοίκησης της Περιφέρειας Αττικής.\nΑπό την άλλη πλευρά, η Περιφέρεια Αττικής θεωρεί υπεύθυνο το Δήμο Αμαρουσίου καθώς -όπως υποστηρίζει- για περισσότερο από 17 μήνες ο Δήμος Αμαρουσίου δεν έχει ολοκληρώσει τη μελέτη για τη διευθέτηση του ρέματος Σαπφούς και αύξησε από 6,3 σε 10,6 εκ. ευρώ τη χρηματοδότηση η οποία εγκρίθηκε δύο φορές.\nΕπίσης, τονίζει ότι δεν έχουν αποξηλωθεί οι αυθαίρετες κατασκευές και δεν έχει απομακρυνθεί το παράνομο αμαξοστάσιο πίσω από την εκκλησία του Αγίου Ελευθερίου στο ρέμα Σαπφούς,παρά τους κινδύνους που εγκυμονεί σε περίπτωση πλημμυρικών φαινομένων.\nΗ ανακοίνωση της ΚΕΔΕ αναλυτικά:\nΗ απάντηση της Περιφέρειας Αττικής σχετικά με την πλημμύρα σε υπαίθριο πάρκινγκ στον Δήμο Αμαρουσίου:\n* Από το ρέμα Σαπφούς τεράστιες ποσότητες νερού «έσκασαν» διαδοχικά, πρώτα σε εγκαταλελειμμένο παράνομο αμαξοστάσιο του Δήμου Αμαρουσίου και μετά σε κοινόχρηστο χώρο πρασίνου του ίδιου δήμου - παράνομο πάρκινγκ. Με τις κατασκευές αυτές έχει μπαζωθεί η φυσική κοίτη του ρέματος σε τουλάχιστον τρία σημεία. Δηλαδή κάτω από το παράνομο δημοτικό πάρκινγκ, ανάμεσα στην οδό Αγίου Αθανασίου και την οδό Πάρνωνος και βέβαια κάτω από το παράνομο αμαξοστάσιο του Δήμου Αμαρουσίου, που περικλείεται από τις οδούς Αγίου Αθανασίου και Ομήρου.\nΑντ΄ αυτών έχει κατασκευαστεί πλακοσκεπής αγωγός αυθαίρετης διατομής, που την πορεία του ουδείς γνωρίζει!\n*Το κύριο πρόβλημα λοιπόν εστιάζεται στο σκάνδαλο του ρέματος Σαπφούς και την αβελτηρία της διοίκησης του Δήμου Αμαρουσίου.\n* Συγκεκριμένα: Εδώ και πάνω 17 μήνες ο Δήμος Αμαρουσίου δεν έχει ακόμη ολοκληρώσει, ενσωματώνοντας και τις αναγκαίες τεχνικές συμπληρώσεις, τη μελέτη για τη διευθέτηση του ρέματος Σαπφούς, που αύξησε από 6,3 σε 10,6 εκ. ευρώ τη χρηματοδότηση που την εγκρίναμε δύο φορές! Δεν έχουν αποξηλωθεί οι αυθαίρετες κατασκευές και δεν έχει απομακρυνθεί το παράνομο αμαξοστάσιο πίσω από την εκκλησία του Αγίου Ελευθερίου στο ρέμα Σαπφούς, στο ύψος της οδού Αγίου Αθανασίου, παρά τους κινδύνους που εγκυμονεί σε περίπτωση πλημμυρικών φαινομένων.\nΕυελπιστούμε ότι η «διορθωμένη» οριστική μελέτη θα συνοδεύεται με την οριζόμενη, εκ του νόμου 4014/2011, απόφαση έγκρισης περιβαλλοντικών όρων των έργων της οριστικής μελέτης. Στις 4/12/2017, η Διοίκηση του Δήμου Αμαρουσίου παραδέχθηκε τελικά ότι η «ώριμη» μελέτη που είχε διαβιβάσει πριν 15 μήνες στην Περιφέρεια ήταν τεχνικά ελλιπέστατη.\nΗ αποστολή της «διορθωμένης» οριστικής μελέτης μετά τις τεχνικές επισημάνσεις της Περιφέρειας Αττικής και με σχεδόν διπλάσιο προϋπολογισμό, από 6.230.000 ευρώ σε 10.676.400 ευρώ, αποτελεί αδιαμφισβήτητη ομολογία.\nΗ Περιφέρεια Αττικής επισυνάπτει μάλιστα και τρία έγγραφα\nΚλήση στην πυροσβεστική για τον απεγκλωβισμό 73χρονης σ...\nΤρελό μπουρίνι στη Φθιώτιδα - Που πρέπει να είναι προσε...\nΗ Γενική Επιθεωρήτρια Δημόσιας Διοίκησης στον Realfm 97...


Αρχική » Μάρκες » Kae » Πρόσωπο » Σώμα » Πρόσωπο & Σώμα » Kae Μάσκα Αργίλου για βαθύ καθαρισμό 200g » Ενυδάτωση & Περιποίηση » Καθαρισμός » Kae Μάσκα Αργίλου για βαθύ καθαρισμό 200g » Kae Μάσκα Αργίλου για βαθύ καθαρισμό 200g\nKae Μάσκα Αργίλου για βαθύ καθαρισμό 200g\nΠαραδοσιακή, Μαροκινή μάσκα αργίλου, για βαθύ καθαρισμό σε σώμα και πρόσωπο.\nΔιατίθεται σε σκόνη, που εξάγεται από τα βουνά Atlas του βόρειου Μαρόκου, όπου λέγεται «rhassoul» και έχει χρησιμοποιηθεί για αιώνες σε χαμάμ (ατμόλουτρο) και ειδικές θεραπείες.\nΕίναι εξαιρετικά πλούσια σε μέταλλα και ο συνδυασμός του με νερό ή ροδόνερο συμβάλει στον καθαρισμό του προσώπου και της επιδερμίδας του σώματος.\nΜειώνει την ξηρότητα και συμβάλει στην απομάκρυνση των νεκρών κυττάρων.\nΈχει βαθιά καθαρτική δράση, απομακρύνοντας ρύπους και ελευθερώνοντας του πόρους της επιδερμίδας.\nΕξαιρετικά αποτελεσματική για βαθύ καθαρισμό σε λιπαρές επιδερμίδες με τάση ακμής ή υπερευαίσθητα δέρματα.\nΥποαλλεργική σύνθεση, χωρίς άρωμα.\nΓια Μάσκα προσώπου: Απλώστε την πάστα στο δέρμα και αφήστε την για 8-10 λεπτά για ξηρό δέρμα, 10-15 λεπτά για κανονικό δέρμα, 15-20 λεπτά για το λιπαρό δέρμα.\nΞεπλύνετε με χλιαρό νερό και συνεχίστε την περιποίηση σας ενυδατώνοντας την επιδερμίδα σας με το έλαιο argan.\nΓια σώμα: Βελτιώστε την υφή του δέρματος, απλώνοντας ένα παχύ στρώμα, και αφήστε το για 20 λεπτά.


Βυθισμένη στο χάος ξανά η Βενεζουέλα - Εφημερίδα Κεφαλονιά\nΟ πρόεδρος της Βενεζουέλας δεν είχε εμφανιστεί καθ’ όλη τη διάρκεια της χθεσινής ημέρας, από τη στιγμή που ο Γκουαϊδό έδωσε στη δημοσιότητα βίντεο με το οποίο καλούσε τον λαό και το στρατό στη Βενεζουέλα να ρίξουν τον Μαδούρο. Ακολούθησαν επεισόδια με πάνω από 50 τραυματίες, πυροβολισμοί, δακρυγόνα και η εικόνα σοκ ενός οχήματος της Εθνικής Φρουράς να πέφτει πάνω στο πλήθος των οπαδών του Γκουαϊδό. Δεν άργησε η φημολογία για το που βρίσκεται ο Μαδούρο. Μια φημολογία που σταμάτησε όταν, αργά το βράδυ, ο Μαδούρο εμφανίστηκε σε live μετάδοση από το προεδρικό μέγαρο, με στρατιωτικούς στο πλευρό του για να διαμηνύσει ότι θα τιμωρήσει όσους θέλουν να τον απομακρύνουν από την εξουσία. Η απόπειρα πραξικοπήματος στρατιωτικών που αποστάτησαν και τάχθηκαν στο πλευρό του Γκουαϊδό απέτυχε, είπε ο Μαδούρο και προανήγγειλε ποινικές διώξεις σε βάρος όσων ήθελαν να τον ρίξουν. Από την πρώτη στιγμή η κυβέρνηση στη Βενεζουέλα μιλούσε για απόπειρα πραξικοπήματος, στην οποία συμμετείχαν στρατιωτικοί που στασίασαν.\nΗ τοποθέτηση του Μαδούρο μεταδόθηκε λεπτό προς λεπτό από την τηλεόραση και το ραδιόφωνο στη Βενεζουέλα. Ήταν άλλωστε η πρώτη δημόσια εμφάνισή του μετά τα επεισόδια της Τρίτης. Ο πρόεδρος της Βενεζουέλας έδωσε συγχαρητήρια στις ένοπλες δυνάμεις που «κατάφεραν να αποτύχει η μικρή ομάδα που επιδίωκε να ξεσπάσουν βίαια επεισόδια». Κατά τη διάρκεια των επεισοδίων, σύμφωνα με τον απολογισμό της κυβέρνησης, τραυματίστηκαν πέντε στρατιώτες και τρεις αστυνομικοί από σφαίρες σε συμπλοκές με διαδηλωτές που υποστηρίζουν τον Γκουαϊδό. Οι τραυματίες βέβαια είναι πολύ περισσότεροι, κάποιοι από πυροβολισμούς με πλαστικές σφαίρες. «Η απόπειρα αυτή δεν θα μείνει ατιμώρητη, μίλησα με τον γενικό εισαγγελέα. Όρισα τρεις εισαγγελείς που άρχισαν να ανακρίνουν όλα τα πρόσωπα που εμπλέκονται», είπε ο Μαδούρο, πλαισιωμένος από τον υπουργό Άμυνας, τον στρατηγό Βλαντίμιρ Παντρίνο, καθώς και αρκετά ακόμη στελέχη της ηγεσίας των ένοπλων δυνάμεων και της κυβέρνησής του. Οι εισαγγελείς θα ασκήσουν «ποινικές διώξεις για σοβαρότατα κακουργήματα που διαπράχθηκαν εναντίον του Συντάγματος, του κράτους του δικαίου, του δικαιώματος στη δημόσια ειρήνη».\nΚατά τον Μαδούρο, στασιαστές στρατιωτικοί στη Βενεζουέλα ήθελαν νεκρούς. Είχαν σκοπό να προκαλέσουν μια «τραγωδία» με «50, 100 ακόμα και 200 νεκρούς», είπε. «Όλες οι στρατιωτικές βάσεις τέθηκαν σε κατάσταση συναγερμού, παρέμειναν πιστές στην επανάσταση, στον ανώτατο διοικητή τους και στο Σύνταγμα», διατράνωσε. Κατά τον Μαδούρο, ο Γκουαϊδό και οι συνεργάτες του είναι οι «χρήσιμοι ηλίθιοι» των ΗΠΑ. Νωρίτερα, ο Μαδούρο είχε εμφανιστεί σε τηλεοπτική εκπομπή μαζί με τον υπουργό Άμυνας Βλαντίμιρ Παντρίνο. Μεταξύ άλλων είπε ότι αποκατέστησε τον Γκουστάβο Γκονσάλες Λόπες στην ηγεσία της υπηρεσίας πληροφοριών (SEBIN), χωρίς να εξηγήσει τους λόγους της αντικατάστασης του Μανουέλ Κρίστοφερ Φιγκέρα. Ο Κρίστοφερ Φιγκέρα είχε διαδεχθεί τον Γκονσάλες Λόπες πέρυσι. Αίσθηση έχει προκαλέσει η δήλωση του υπουργού Εξωτερικών των ΗΠΑ, Μάικ Πομπέο, σύμφωνα με τον οποίο ο Μαδούρο ετοιμαζόταν να εγκαταλείψει τη Βενεζουέλα και να διαφύγει στην Κούβα, αλλά τον σταμάτησε η… Ρωσία!\nΜακελειό με 10 νεκρούς στο Τορόντο\nΤρομοκρατική επίθεση με 54 νεκρούς στο Μάλι


Αρνήθηκε να χάσει η ΑΕΚ Β' - 19/12 16:42 : aek365\nΚυριακή 19 ΔΕΚ 2021 - 16:42 13 ΣΧΟΛΙΑ\nΑρνήθηκε να χάσει η ΑΕΚ Β'\nSUPER LEAGUE 2, 9η ΑΓΩΝΙΣΤΙΚΗ\nΑΕΚ Β' - ΟΦ ΙΕΡΑΠΕΤΡΑΣ 2-2\nphil_marlowe21 - 20/12/2021 10:53\nΗ... γνωστή παράδοση χτύπησε και την ΑΕΚ Β΄!\nSkepasti_9_11_ - 20/12/2021 09:37\nΒλέπω ότι μετά από κάθε παιχνίδι της ΑΕΚ β' , να λέτε για τον Γιουση, ότι είναι τακτικά άναρχος , ότι δεν ξέρει κοντρόλ , ότι δεν κάνει κτλ...\nΣχεδον σε κάθε παιχνίδι όμως ή θα βάλει γκολ ή θα δώσει ασίστ.\nfranki - 20/12/2021 09:02\nΙΑΤΡΟΥΔΗΣ μια κλαση πανω απο ολους επενδυστε πανω στον Γιαναροοοο τυφλοι ειστε?????\nfranki - 20/12/2021 08:52\nGerman1966 - 20/12/2021 02:34\nΤο ότι παίζουν σε γήπεδα....χωράφια σας πέρασε καθόλου από το μυαλό;; Πως να αποδόσεις και να θέλεις;;;\nmatrix__21 - 19/12/2021 17:10\nΟ ιατρουδης είναι κλάσεις ανώτερος από Κοσιδη, δεν καταλαβαίνω γιατί δεν παίζει βασικός\nBrahamiotisg21 - 19/12/2021 23:00\nΤο ότι είναι κλάσης ανώτερος το συμπέρανες με κριτήριο το σημερινό παιχνίδι..;\nmatrix__21 - 20/12/2021 14:51\nτο γεγονος οτι απο τα 10 σχολια εδω τα 8 λενε για τον Ιατρουδη σου λεει κατι?\nεπιπλεον σαν βιογραφικο ειναι σαφως καλυτερος ο Ιατρουδης με 3 χρονια στον εργοτελη και 1 χρονο δανεικος εξωτερικο.\nΤελος ναι και απο το χθεσινο ματς εδειξε σαφως πιο ανετος με την μπαλα και ετοιμος να ξερει τι θα την κανει οταν την παρει....\nκαλος και συμπαθεστος ο Κοσιδης αλλα αγουρος ακομα, θελει αρκετη δουλεια κατα την γνωμη μου.\nSymeon229 - 19/12/2021 18:54\nΑλλάξτε άθλημα μερικοί ή καλύτερα ομάδα. Γκρίνια ακόμα και στην πιο υγιή προσπάθεια της ομάδας. Η Β ομάδα παίζει πολύ όμορφο ποδόσφαιρο και μάλιστα χωρίς πίεση και στόχους και σε μερικούς δεν αρέσει ο ένας δεν αρέσει ο άλλος....Και βλέπουν χάλια κυκλοφορία της μπάλας και δεν ξέρω εγώ τι άλλο. Το δεύτερο γκολ το είδε κάνεις που κρύφτηκε το τόπι. Ούτε η πρώτη ομάδα δεν είχε τέτοιες εναλλαγές της μπάλας.\nioannis64AEK - 19/12/2021 20:05\nΣυμεών με όλο τον σεβασμό, είδαμε όλο το παιχνίδι και όχι μόνο τα highlights. Το πρότζεκτ είναι πολύ καλό και γίνεται σοβαρή δουλειά, αλλά ας μην ξεχνάμε ότι δεν είναι ομάδα υποδομής, αλλά η Β ομάδα και ο σκοπός είναι να μπορεί να δίνει άμεσα παίκτες στην πρώτη ομάδα όταν χρειάζεται. Πολλά μπράβο στο τεχνικό team για τη σοβαρότητα και την προσήλωση στο πλάνο.\nofficer123 - 19/12/2021 17:57\nΕλπίζω να πάρει συμμετοχές φέτος στην πρώτη ομάδα ο Ιατρουδης\nΜου άρεσε ο τρόπος που παίζει με τα πόδια ο Γκίνης.\nΟ Γιουσης πρέπει να πάει και αυτός Ολλανδία.\nioannis64AEK - 19/12/2021 17:30\nΤον Ιατρούδη γιατί τον είχε στον πάγκο για 80'; Παιχταράς, να πάει στην Α' ΟΜΆΔΑ (μαζί με Λάτσι, άρχοντας!) Οι υπόλοιποι είναι τακτικά άναρχοι, ταλαιπωρούν την μπάλα, έχουν λάθος νοοτροπία (με εξαίρεση ίσως τον Κορνέζο). Μπάμπης, Γιούσης ξέρουν μπάλα αλλά παίζουν χωρίς μυαλό, ειδικά ο Γιούσης. Ο Κοσίδης μόνο το ύψος έχει, ποδοσφαιρική αντίληψη όμως του λείπει. Έχει πολλά να τους μάθει ο Οφρυδόπουλος. Απογοήτευση από τα ακραία μπακ και από Μυστακόπουλο Γερολέμου. Γιαννίκη... πάρε τον παιχταρά Ιατρούδη για τρίτο σέντερ φορ.\ncorfaek - 19/12/2021 17:13\nΤην άλλη φορά ο Ιατρουδης να μπει στο...180'. Δεν πειράζει, πάμε γερά ΑΕΚΑΡΑ!


Η Δανέζα πολιτικός που προκαλεί «εγκεφαλικά»… Pητορεύει με το μπούστο της… | Blog: "elamefora"\nΗ Δανέζα πολιτικός που προκαλεί «εγκεφαλικά»… Pητορεύει με το μπούστο της…\nΗ Δανέζα πολιτικός που ρητορεύει με το μπούστο της. Είναι 21 ετών, σπουδάζει ρητορική στο Πανεπιστήμιο της Κοπεγχάγης και εκπροσωπεί τη…nouvelle vague των πολιτικών της Δανίας, ως αναπληρώτρια πρόεδρος της νεολαίας του συντηρητικού κόμματος «Konservativ Ungdom». Το εν λόγω φόρεμα που προκάλεσε «εγκεφαλικά», το φόρεσε σε εκδήλωση με αφορμή την 110η επέτειο την Νεολαίας των Συντηρητικών.\nΑΚΟΥΣΤΕ ΤΙ ΛΕΕΙ Ο ΑΧΥΡΑΝΘΡΩΠΟΣ ΚΑΙ ΜΕΤΑ ΨΑΞΤΕ ΜΟΝΟΙ ΣΑΣ ΣΤΗΝ ΙΣΤΟΡΙΑ ……ΝΑ ΔΕΙΤΕ ΤΙ ΑΚΡΙΒΩΣ ΕΚΑΝΕ Ο ΣΤΑΛΙΝ.\n← Η Σημαία της Χρυσής Αυγής πανευρωπαϊκό σύμβολο Αντίστασης !!!\nΞεσηκωμός στην Ανδραβίδα για την πώληση των ΕΛΤΑ – Ετοιμάζονται για κινητοποιήσεις μεγίστης μορφής →


Basket League: Υπό τη σκιά της δολοφονίας του Άλκη, ο Ολυμπιακός πέρασε νικηφόρα από την έδρα του Άρη – News.gr\nBasket League: Υπό τη σκιά της δολοφονίας του Άλκη, ο Ολυμπιακός πέρασε νικηφόρα από την έδρα του Άρη\nΟι ερυθρόλευκοι επικράτησαν με 87-76\nΗ μεγάλη διαφορά (18 πόντων) που πήρε ο Ολυμπιακός στο α' ημίχρονο ήταν αρκετή για να περάσει ένα ήσυχο απόγευμα στη Θεσσαλονίκη στην έδρα του Άρη. Οι ερυθρόλευκοι επικράτησαν με 87-76, αν είναι λογικό ότι το παιχνίδι της Basket League, έγινε υπό την σκιά της δολοφονίας του Άλκη, κάτι που σεβάστηκαν και οι δύο ομάδες που κατέθεσαν λουλούδια.\nΤο παιχνίδι ξεκίνησε με τις δύο ομάδες να είναι «μουδιασμένες». Ο Ολυμπιακός έπαιζε καλή άμυνα κι εμπόδιζε τον αντίπαλό του να βρει τον δρόμο προς το καλάθι, ωστόσο δεν το κεφαλαιοποιούσε αυτό αφού ήταν άστοχος στην επίθεση (5-7, 5'). Η διακοπή του τάιμ άλλαξε άλλαξε πλήρως την εικόνα της αναμέτρησης. Ο Ολυμπιακός με τους Βεζένκοβ και Φαλ να κυριαρχούν έδωσαν πολύ γρήγορα διψήφια διαφορά πόντων (7-18, 8') την οποία διατήρησε μέχρι το τέλος της περιόδου.\nΜε το σκορ στο 17-27 (13') οι γηπεδούχοι γύρισαν την άμυνά τους σε ζώνη θέλοντας να προβληματίσουν τους Πειραιώτες, ωστόσο Ουόκαπ, ΜακΚίσικ και Μάρτιν μετέτρεψαν το σκορ σε 20-40 (17'). Ο Χάνλαν αποτελούσε τη μοναδική πηγή παραγωγής σκορ του Άρη, ωστόσο ήταν μόνος και έτσι ο πλουραλισμός των «ερυθρόλευκων» έστειλε τις ομάδες στο ημίχρονο με το ταμπλό να γράφει 33-51.\nΟ Άρης με κύριους εκφραστές τους Χάνλαν και Ουίλιαμς κατάφερε να ρίξει την διαφορά στους 14 πόντους (43-57, 25') αφού οι παίκτες του Γιώργου Μπαρτζώκα πήραν κάποιες αποφάσεις στην επίθεσή τους και δεν βρήκαν σκορ. Γενικά η εικόνα των γηπεδούχων ήταν πολύ καλύτερη από αυτή των αντιπάλων του στο συγκεκριμένο χρονικό διάστημα κάτι το οποίο αποτυπώθηκε και στο σκορ (50-62, 30').\nΤο τελευταίο δεκάλεπτο με την διαφορά να πέφτει στους 9 πόντους μετά από τρίποντο του Χάνλαν και το παιχνίδι πήρε μια διαφορετική μορφή μιας και ο Καναδός δεν είχε σταματημό (62-73, 35'). Ο Ολυμπιακός στην επίθεση είχε εγκλωβιστεί ανάμεσα στην άμυνα των γηπεδούχων και τα βιαστικά σουτ του με αποτέλεσμα να γίνει το 68-75 (37'). Η διαφορά δεν έπεσε πιο χαμηλά πάντως και έτσι οι φιλοξενούμενοι πρόσθεσαν μία ακόμη νίκη στο ρεκόρ τους.\nΤΑ ΔΕΚΑΛΕΠΤΑ: 14-25, 33-51, 50-62, 76-87.\nBasket League Ολυμπιακός Άρης Δολοφονία


Στα προημιτελικά του βαλκανικού η Εθνική - SPORTSFEED\nΣτα προημιτελικά του βαλκανικού η Εθνική\nΣτα προημιτελικά του ομαδικού ανδρών πέρασε η Ελλάδα στο βαλκανικό πρωτάθλημα επιτραπέζιας αντιφαίρισης, που άρχισε χθες στην Ποντγκόριτσα.\nΟι αγώνες της στο γκρουπ ολοκληρώθηκαν αργά το βράδυ με συναρπαστική αναμέτρηση κόντρα στη Σλοβενία για την προνομιούχο 2ηθέση. Οι παίκτες της Εθνικής έχασαν 3-2, πήραν τελικά την 3η θέση στο 3ο γκρουπ με 1 νίκη και 2 ήττες, ωστόσο στάθηκαν τυχεροί στην κλήρωση που ακολούθησε για τη συμπλήρωση του ταμπλό με 2 τρίτους από τους συνολικά 3 ομίλους. Έτσι, η Εθνική μπήκε στην 8άδα και κληρώθηκε ν’ αντιμετωπίσει αύριο την ισχυρή Τουρκία. Στο πρώτο κομμάτι έκαμψε το Μαυροβούνιο με 3-1 κι έχασε 3-1 από τη Σερβία και 3-2 από τη Σλοβενία.\nΗ Γκαϊντατζή 3η στο εσωτερικό τουρνουά στο καμπ επιλογών στο Ομάν\nΜε πολύ καλές εμφανίσεις στο εσωτερικό τουρνουά και την κατάκτηση της 3ης θέση ολοκλήρωσε σήμερα η Λεμονιά Γκαϊντατζή την τιμητική συμμετοχή της στο κορυφαίο προπονητικό καμπ της Διεθνούς Ομοσπονδίας Επιτραπέζιας Αντισφαίρισης με επίλεκτες παγκορασίδες και επίλεκτους παμπαίδες, που έγινε στο Ομάν. Το επονομαζόμενο World Hopes Week & Challenge 2019 περιλάμβανε 16 κορίτσια και 16 αγόρια και φιλοξενήθηκε στο Salalah του Ομάν από τις 25 μέχρι τις 31 Ιουλίου. Υπεύθυνος προπονητής της πρωταθλήτριας του ΑΣ.Ε.Α Καβάλας ήταν ο Ανέστης Καριοφυλλίδης από τη Φιλία Ορεστιάδας. Τις προσεχείς ημέρες θα δημοσιευτεί ολοκληρωμένο ρεπορτάζ για μία ακόμα πετυχημένη παρουσία της Γκαϊντατζή σε καμπ επιλογών.\nΈκτη θέση στο βαλκανικό για την Εθνική\nΞεκινά προετοιμασία η προ-Εθνική


ΣΤΟΚΧΟΛΜΗ ΚΟΠΕΓΧΑΓΗ ΟΣΛΟ ΜΠΕΡΓΚΕΝ ΦΙΟΡΔ - PDF\nDownload "ΣΤΟΚΧΟΛΜΗ ΚΟΠΕΓΧΑΓΗ ΟΣΛΟ ΜΠΕΡΓΚΕΝ ΦΙΟΡΔ"\n1 ΣΤΟΚΧΟΛΜΗ ΚΟΠΕΓΧΑΓΗ ΟΣΛΟ ΜΠΕΡΓΚΕΝ ΦΙΟΡΔ 7 ΜΕΡΕΣ ΙΟΥΝΙΟΣ ΟΚΤΩΒΡΙΟΣ 2015 ΛΙΓΑ ΛΟΓΙΑ ΓΙΑ ΤΟ ΤΑΞΙΔΙ Οι πρωτεύουσες της Σκανδιναβίας έχουν αυτή την βόρειο ευρωπαϊκή νωχελική, μελαγχολική αλλά συνάμα γλυκιά γοητεία που διαθέτουν τα μέρη που χτίστηκαν με κόπο και αγώνα από ανθρώπους που βρέθηκαν σε ένα αφιλόξενο περιβάλλον αλλά κατάφεραν να το δαμάσουν και να επιβιώσουν χωρίς να το «βιάσουν» όπως συνέβη κατά κόρον σε άλλα γεωγραφικά πλάτη της γηραιάς ηπείρου. Το ταξίδι στις πρωτεύουσες του βορρά κρύβει χαρές που συναρπάζουν τον ταξιδευτή. ΑΠΕΥΘΕΙΑΣ ΠΤΗΣΕΙΣ ΜΕ AEGEAN AIRLINES ΣΕ ΝΕΟ ΠΡΟΓΡΑΜΜΑ ΜΕ ΚΡΟΥΑΖΙΕΡΕΣ, ΤΡΑΙΝΑ, ΦΙΟΡΔ, ΧΑΡΑΔΡΕΣ, ΠΡΩΤΕΥΟΥΣΕΣ\n2 ΣΤΟΚΧΟΛΜΗ ΚΟΠΕΓΧΑΓΗ ΟΣΛΟ ΜΠΕΡΓΚΕΝ ΦΙΟΡΔ ΠΡΟΓΡΑΜΜΑ ΕΚΔΡΟΜΗΣ 7 ΜΕΡΕΣ 1 η μέρα: Αθήνα Όσλο Αναχώρηση με πρωινή απευθείας πτήση για το αεροδρόμιο του Όσλο, πρώτο σταθμό στο οδοιπορικό μας στις βορειότερες πρωτεύουσες της Ευρώπης. Φτάνοντας στο Όσλο, ξεκινάμε τη γνωριμία μας με μία πόλη που παρότι πρωτεύουσα, διατηρεί ένα ιδιαίτερο ρουστίκ, θα τολμούσαμε να πούμε «επαρχιακό» χαρακτήρα. Το Κοινοβούλιο & το παλάτι με το νεοκλασικό τους ύφος, το μοντέρνο με τις λιτές και απέριττες «γραμμές» Δημαρχείο, ο Καθεδρικός ναός με τη γοτθική του αυστηρότητα, το πάρκο Φρόγκνερ με τα μνημειώδη γλυπτά του Βίγκελαντ, και φυσικά αυθεντικά ευρήματα από τον 9 ο αιώνα, είναι αρκετά για να σας κάνουν να αγαπήσετε τη πόλη με τον αυθεντικότερο σκανδιναβικό χαρακτήρα. Ακολουθεί επίσκεψη στο μοναδικό στο είδος του μουσείο με τα πλοία των Βίκινγκς και μεταφορά στη συνέχεια στο ξενοδοχείο για ξεκούραση. Απόγευμα ελεύθερο. 2 η μέρα: Όσλο (Σογκνενφιορδ τραίνο) Μπέργκεν Μια εντυπωσιακή μέρα γεμάτη φυσικές ομορφιές στη Νοτιοδυτική πλευρά της Νορβηγίας μας περιμένει σήμερα κατά την οδική μας μετάβαση στο Μπέργκεν όπου η διαδρομή μας όχι μόνο περνάει κατά μήκος, από τα ομορφότερα φιόρδ της Νορβηγίας, αλλά μας οδηγεί ανάμεσα από καταπράσινα βουνά και από μικρά χωριά που μοιάζουν περισσότερο με ζωγραφιά παρά με ρεαλιστικά τοπία. Ο Σιδηρόδρομος Flåm προσφέρει ως επί το πλείστον ένα άγριο και πανέμορφο ορεινό τοπίο, με χιονισμένες κορυφές, πλούσια βοσκοτόπια και ιστορικές παραδόσεις που χρονολογούνται πολύ παλιά, από την Παγανιστική εποχή. Στη διαδρομή των 20 χιλιομέτρων με το τρένο θα βιώσετε τη συγκλονιστική και υπέροχη φύση της Νορβηγίας. Εδώ μπορείτε να δείτε ποτάμια που διασχίζουν βαθιά φαράγγια, καταρράκτες που πέφτουν από τα απόκρημνα βράχια των χιονισμένων βουνών, καθώς και ορεινές φάρμες που βρίσκονται σε απότομες πλαγιές. Οι περιστροφικές σήραγγες μέσα και έξω από το βουνό αποτελούν απόδειξη της πιο τολμηρής και επιδέξιας μηχανολογίας στην ιστορία των Νορβηγικών σιδηροδρόμων. Στο κάτω μέρος της κοιλάδας Flåm, μπορείτε να απολαύσετε το γραφικό τοπίο και να θαυμάσετε τον υπέροχο Aurlandsfjord, παραπόταμο του Sognefjord, το μεγαλύτερο φιόρδ του κόσμου. Στον ορεινό σταθμό Myrdal, στα 865 μέτρα πάνω από την επιφάνεια της θάλασσας, ο Σιδηρόδρομος Flåm συναντάται με τη γραμμή Bergen. Συνεχίζουμε με μια συναρπαστική κρουαζιέρα στο εντυπωσιακό βαθύ Σόγκνενφιορδ, όπου αποβιβαζόμαστε στο Γκουντβάνγκεν. Άφιξη αργά το απόγευμα στο Μπέργκεν. 3 η μέρα: Μπέργκεν Κοπεγχάγη Στην πρωινή περιήγηση της πόλης θ ανακαλύψουμε το ιστορικό της κέντρο με τη γραφική προβλήτα Μπρίγκεν, την πάντα πλούσια σε αλιεύματα τοπική ψαραγορά, ενώ θα απολαύσουμε το πανόραμα του ομώνυμου φιόρδ από το λόφο του Φλέγεν. Μεταφορά στη συνέχεια στο αεροδρόμιο από όπου η σύντομη πτήση θα μας μεταφέρει στην Κοπεγχάγη, πρωτεύουσα της Δανίας. Προτείνουμε βόλτα στο διάσημο πεζόδρομο της Στρόγκετ με τα πολυτελή καταστήματα και τα γραφικά δρομάκια ή στο παλιό λιμάνι Νύχαβν όπου οι αποθήκες έχουν μετατραπεί σε trendy καφέ & εστιατόρια. Μία μπύρα Karlsberg ή Tuborg σε 1\n3 κάποιο από αυτά είναι μία τυπική δανέζικη συνήθεια που σίγουρα θα την απολαύσετε και εσείς. 4 η μέρα: Κοπεγχάγη Ξενάγηση της αρχοντικής πόλης που αποπνέει εντονότατη την αύρα ενός ένδοξου παρελθόντος συνοδευμένο σαφώς από το υψηλότατο βιοτικό επίπεδο του παρόντος. Το εντυπωσιακό κτίριο του Δημαρχείου, το παλάτι Αμαλίενμποργκ, η λιλιπούτεια «μικρή γοργόνα» σήμα κατατεθέν της Κοπεγχάγης, το παλιό Νομισματοκοπείο, το ανάκτορο Ρόζενμπουργκ φλαμανδικού αναγεννησιακού ρυθμού, θα σας αποκαλύψουν το πραγματικό χαρακτήρα μίας πόλης μοναδικής. Επιπλέον αφού ξεναγηθούμε στο Εθνικό μουσείο της Κοπεγχάγης, θα προσφέρουμε ΔΩΡΟ απολαυστική κρουαζιέρα στο κανάλι της πόλης ξεκινώντας από το παραδοσιακό λιμάνι του Νύχαβν. Απόγευμα ελεύθερο στην διάθεση σας. Επισκεφθείτε προαιρετικά το διάσημο θεματικό πάρκο του Τίβολι με τους υπέροχους κήπους, τις απολαυστικές συναυλίες και φυσικά τα δεκάδες γραφικά καφέ & εστιατόρια. Η νύχτα στο Τίβολι κλείνει λίγο πριν τα μεσάνυχτα με φαντασμαγορικά πυροτεχνήματα. 5 η μέρα: Κοπεγχάγη Στοκχόλμη Αφήνουμε σήμερα την Κοπεγχάγη και κατευθυνόμαστε οδικώς μέσω μιας καταπράσινης διαδρομής στην Στοκχόλμη. Θα σταθούμε στο αναγεννησιακό κάστρο Κρόνμποργκ, το πιο διάσημο κάστρο της Δανίας που έγινε γνωστό κυρίως από το έργο του Σαίξπηρ «Άμλετ» και θα προσεγγίσουμε την Σουηδία με φέρρυ μέσω του θαλάσσιου περάσματος Χέλσινμποργκ Χελσινγκορ. Καθοδόν θα συναντήσουμε και την 2 η μεγαλύτερη λίμνη της Σουηδίας, την Βαττενρ, όπου θα έχουμε και σύντομη στάση. Άφιξη το απόγευμα στο ξενοδοχείο μας στην Στοκχόλμη. Μια βόλτα στη Γκάμλα Σταν, το πιο παλιό νησί - συνοικία της πόλης, με το μεσαιωνικό χαρακτήρα που διατηρείται αναλλοίωτος, τα παραδοσιακά κτίρια και τις γοτθικές εκκλησίες, θα κλείσει ευχάριστα τη σημερινή μέρα. 6 η μέρα: Στοκχόλμη Η Στοκχόλμη, η αλλιώς «Βενετία του Βορρά», που θα γνωρίσουμε στην ξενάγηση που ακολουθεί, είναι περίτεχνα χτισμένη πάνω σε δεκάδες μικρά νησάκια ακριβώς στο σημείο που η 3 η μεγαλύτερη λίμνη της Σουηδίας ενώνεται με τη Βαλτική θάλασσα. Η λάμψη των ένδοξων εποχών είναι σαφής στα οικοδομήματα και το χαρακτήρα της πόλης. Η Γκάμλα Σταν με τα μεσαιωνικά κτίρια, το Δημαρχείο όπου κάθε χρόνο στη διάσημη «Χρυσή Αίθουσα» γίνεται η δεξίωση προς τιμή των βραβευθέντων με το περίοπτο βραβείο Νόμπελ, τα βασιλικά ανάκτορα με τη νεοκλασική λιτότητα, η μεγαλοπρεπής Όπερα με τα μπαρόκ στοιχεία, τα εντυπωσιακά αριστοκρατικά δημόσια κτίρια του κέντρου, και φυσικά το μουσείο Βάσα που στεγάζει το πολεμικό πλοίο που βυθίστηκε το 1623 & ανελκύστηκε σχεδόν άθικτο από το πυθμένα της λίμνης μετά από 333 χρόνια, θα σας κάνουν να συμφωνήσετε ότι η Στοκχόλμη είναι η πιο αρχοντική πόλη της Σκανδιναβίας. Στο ελεύθερο απόγευμα, περιπλανηθείτε στην πόλη κα τελειώστε το βράδυ σας με ένα ποτό στο μπαρ Cadier που θεωρείται το πιο trendy μέρος στη νυχτερινή ζωή της πόλης. 7 η μέρα: Στοκχόλμη Αθήνα Μεταφορά στο αεροδρόμιο για τη πτήση επιστροφής στην Ελλάδα. Σημείωση: Η ροή των ημερησίων προγραμμάτων ενδέχεται να τροποποιηθεί χωρίς να παραλείπεται τίποτα. 2\n4 εσείς το ξέρατε; «10 μύθοι για τους Βίκινγκ» 1. Οι Βίκινγκ ήταν έθνος Οι Βίκινγκ δεν ήταν έθνος υπό τη μορφή που το αντιλαμβανόμαστε εμείς σήμερα, αλλά ομάδες πολεμιστών, εξερευνητές και έμποροι. Συχνά, στις αποστολές στη δύση οι Βίκινγκ ήταν Νορβηγοί, Δανοί, Σουηδοί, αλλά και όποιος τους ακολουθούσε. Εξάλλου στα αρχαία Νορβηγικά το vakingr δεν δηλώνει κάποια υπηκοότητα αλλά επάγγελμα, απασχόληση. Έτσι ένας Βίκινγκ ήταν καθένας που συμμετείχε σε μια υπερπόντια αποστολή. 2. Βίκινγκ φορούσαν κερασφόρα κράνη Το κράνος Gjermundbu, το μόνο υπάρχον αυθεντικό κράνος των Βίκινγκς, δεν έχει κέρατα. Καμία απεικόνιση των κρανών τους που χρονολογούνται στην εποχή των Βίκινγκς δεν παριστάνει κερασφόρα κράνη. Υπάρχουν δύο ή τρεις αναφορές τελετουργικών πομπών όπου οι πολεμιστές φορούν κράνη με προεξοχές που τελείωναν με τυποποιημένα κεφάλια πουλιών ή που έμοιαζαν με φίδια. Ακόμη όμως και η τελετουργική χρήση των κερασφόρων κρανών από τους Βίκινγκς είναι κάτι που δεν έχει ακόμη αποδειχτεί. 3. Το αγαπημένο όπλο των Βίκινγκ ήταν ένα ογκώδες διπλό τσεκούρι Οι Βίκινγκ χρησιμοποιούσαν τα τσεκούρια στη μάχη, όπως η ταφόπετρα Lindisfarne επεξηγεί γραφικά. Εντούτοις, ήταν ένα τσεκούρι πολύ διαφορετικού τύπου από τα προτεινόμενα στο σύγχρονο πολιτισμό. Πρέπει να αναφερθεί ότι κανένα τσεκούρι δεν έχει βρεθεί ποτέ από την περίοδο της πρώτης μεσαιωνικής Ευρώπης. Τα τσεκούρια των Βίκινγκ ήταν ελαφριά και τα χρησιμοποίησαν συνήθως με το ένα χέρι. Τα πιο κοινά όπλα που βρέθηκαν στις περιοχές των Βίκινγκ είναι τα ακόντια 4. Βίκινγκ είχαν πλεξούδες Όσον αφορά στη κόμμωση, Οι Βίκινγκς ξύρισαν εντελώς το πίσω μισό μέρος του κεφαλιού τους, πίσω από μια γραμμή από το ένα αυτί ως το άλλο. Στο μπροστινό μισό του κεφαλιού, δηλαδή το μπροστινό αυτής της γραμμής, τα μαλλιά αφήνονταν να μεγαλώσουν πολύ. Υπάρχει μια επιστολή του 11ου αιώνα στα αρχαία αγγλικά, η οποία αναφέρει τη δανική μόδα...με τον απογυμνωμένο λαιμό και τα τυφλωμένα μάτια... Δεν υπάρχει όμως κανένα ιστορικό στοιχείο ότι οι Βίκινγκς είχαν πλεξούδες. 5. Οι στρατοί των Βίκινγκς ήταν τεράστιοι Οι πηγές συχνά αναφέρονται στους τεράστιους αριθμούς των στρατών των Βίκινγκς. Βάσει των αρχαιολογικών στοιχείων όμως για το μέγεθος των βαρκών τους τα δεδομένα είναι πολύ 3\n5 διαφορετικά. Παρατηρούμε ότι τα σκάφη τους μπορούσαν να μεταφέρουν πενήντα έως εξήντα άτομα. Σημαίνει ότι οι στρατοί τους πρέπει να αριθμούσαν μερικές εκατοντάδες, όχι όμως χιλιάδες. 6. Οι Βίκινγκς ήταν εξαιρετικά σκληροί και αιμοδιψείς Οι Βίκινγκ ήταν πράγματι μερικές φορές πολύ βίαιοι. Δεν ήταν όμως περισσότερο βίαιοι από τους Χριστιανικούς στρατούς της εποχής εκείνης. Ο στρατός του Καρλομάγνου δεν σκότωσε μόνο περισσότερους ανθρώπους αλλά αφάνισε και ολόκληρες φυλές. Οι επίσημες πηγές αποδεικνύουν ότι ήταν πολύ πιο αιμοδιψής και σκληρός στρατός από τους Βίκινγκς. 7. Οι Βίκινγκς σε όλη τους τη ζωή δεν έκαναν τίποτα εκτός από μάχες και λεηλασίες Οι Βίκινγκ λεηλάτησαν πολλά εδάφη. Εντούτοις η λεηλασία ήταν μόνο ένας μεταξύ πολλών άλλων στόχων των υπερπόντιων αποστολών τους. Οι Βίκινγκ αποίκισαν ειρηνικά την Ισλανδία, τη Γροιλανδία και πολλά μικρότερα νησιά. Σαν εξερευνητές διέσχισαν τον Ατλαντικό και έφθασαν στην Αμερική 500 χρόνια πριν από τον Κολόμβο. Σαν διεθνείς έμποροι του καιρού τους επίσης, έκαναν ειρηνικά εμπόριο με σχεδόν κάθε χώρα του τότε γνωστού κόσμου. 8. Οι Βίκινγκς χρησιμοποιούσαν τα ανθρώπινα κρανία ως ποτήρια Αυτή η παρερμηνεία πηγαίνει πίσω στο antiquissima literatura Danica seu Runer του Ole Worm, που δημοσιεύτηκε το 1636 και ανατυπώθηκε το Εκεί η φράση που λέει ότι οι Δανοί πίνουν το κρασί τους... από τους κυρτούς κλάδους των κρανίων... εννοώντας τα κέρατα, μεταφράστηκε στα λατινικά ως... από τα κρανία εκείνων που είχαν σφαγιαστεί Βίκινγκς ήταν λερωμένοι Στην Αγγλία, λόγω της συνήθειάς τους λουσίματος κάθε Σάββατο, οι Βίκινγκς είχαν τη φήμη της υπερβολικής καθαριότητας. Ο Ibn Rustah, ένας πέρσης εξερευνητής του 10ου αιώνα, σημειώνει ρητά την σχολαστική καθαριότητα των Βίκινγκς. Κατά τη διάρκεια των ανασκαφών στις περιοχές τους, οι χτένες είναι το συχνότερων αντικειμένων που βρίσκεται. Επίσης οι Βίκινγκς χρησιμοποίησαν πολύ τσιμπιδάκια, ξυράφια και κάποια εργαλεία για να διατηρούν τα αυτιά τους καθαρά. Παρήγαγαν επίσης σαπούνι. 10. Το σκάφος των Βίκινγκς Oseberg ήταν ένα πολεμικό σκάφος Το σκάφος Oseberg είναι ένα πολύ καλά συντηρημένο σκάφος που βρίσκεται σε ένα ανάχωμα ενταφιασμών στη Νορβηγία. Στο σύγχρονο πολιτισμό οι Βίκινγκς απεικονίζονται συχνά να διασχίζουν τους ωκεανούς και να συμμετέχοντας στις μάχες με σκάφη που είναι αντίγραφα του σκάφους Oseberg. Εντούτοις, τα πλευρά της βάρκας αυτής είναι τόσο χαμηλά και όλο το σχήμα γενικότερα τόσο λεπτό που δεν θα μπορούσε να είναι τίποτα περισσότερο από ένα εθιμοτυπικό σκάφος που δεν άφηνε ποτέ τα παράκτια νερά. Πτήσεις: Απευθείας πτήσεις με Aegean Airlines Αθήνα Όσλο Μπέργκεν Κοπεγχάγη Στοκχόλμη Αθήνα Εσωτερική απευθείας πτήση Μπέργκεν Κοπεγχάγη 4\n6 Τιμές: Ταξίδι Ημέρες Αναχ. Διαμονή Δίκλινο Μονόκλινο Φόροι ΣΤΟΚΧΟΛΜΗ ΚΟΠΕΓΧΑΓΗ ΟΣΛΟ ΜΠΕΡΓΚΕΝ ΦΙΟΡΔ 7 21, 28/6 19, 26/7 2,9,16,30/8 20/9 4/10 4*, 4*sup *Επιβάρυνση +40 στις αναχωρήσεις 30/8, 20/9, 4/10 Tο Round travel σας προσφέρει Απευθείας πτήσεις με Aegean airlines Εσωτερική απευθείας πτήση Μπέργκεν Κοπεγχάγη Διαμονή σε κεντρικά ξενοδοχεία 4*/4*sup ως ακολούθως ή παρόμοια Στοκχόλμη: hotel Clarion Amaranten / Clarion Stockholm Κοπεγχάγη: hotels Radisson Blu Scandinavia / Scandic Copenhagen Όσλο: hotel First Millenium / Radisson Blu Scandinavia Μπέργκεν: hotel Scandic Ornen / Radisson blu Πρωινό μπουφέ καθημερινά Μεταφορές / εκδρομές / ξεναγήσεις όπως περιγράφονται Ξενάγηση στο Εθνικό Μουσείο της Κοπεγχάγης ΑΝΕΠΑΝΑΛΗΠΤΗ διαδρομή Φλαµ Mύρνταλ με τρένο, στη Νορβηγία Οδοιπορικό στην Νοτιοδυτική Νορβηγία μέχρι το Μπέργκεν Κρουαζιέρα στο εντυπωσιακό Σόγκνεφιορδ Είσοδοι κατά την διάρκεια των ξεναγήσεων ΔΩΡΟ Κρουαζιέρα στην Κοπεγχάγη Έμπειρος αρχηγός σε όλη την διάρκεια του ταξιδιού Δεν περιλαμβάνονται û Προαιρετική ατομική ταξιδιωτική ασφάλιση κόστους 15 û Φιλοδωρήματα σε οδηγούς/ξεναγούς & αχθοφορικά σε ξενοδοχεία û Ό, τι δεν αναφέρεται ρητά στα προσφερόμενα ή αναγράφεται ως προαιρετικό ή προτεινόμενο ΤΑΞΙΔΙΩΤΙΚΑ ΕΓΓΡΑΦΑ Απαραίτητο διαβατήριο ή ταυτότητα νέου τύπου με λατινικούς χαρακτήρες 5


Νοσοκομείο Καλαμάτας: Δύο θάνατοι σήμερα στην Κλινική Covid-Στους 40 οι ασθενείς οι τρεις διασωληνωμένοι - Messinia Live\nΣτους 24 ανέρχεται μέχρι σήμερα ο αριθμός των θανάτων από επιπλοκές κορονοϊού στο Νοσοκομείο Καλαμάτας για τον Μάρτιο, μετά και το θάνατο δύο ακόμα ηλικιωμένων στην Κλινική Covid του Νοσοκομείου. Πρόκειται για έναν άνδρα 77 ετών και μια γυναίκα 91 ετών που νοσηλεύονταν στην Κλινική. Να σημειωθεί ότι σήμερα διασωληνώθηκε ο 64χρονος που χθες μπήκε στη ΜΕΘ Covid.\nΕνημερώνουμε ότι σήμερα Τρίτη 29/3/2022 στην Κλινική COVID 19 νοσηλεύονται τριάντα επτά (37) ασθενείς.\nΈγιναν πέντε(5) εισαγωγές. Δόθηκαν επτά (7) εξιτήρια.\nΚαταγράφηκαν δύο (2) θάνατοι (άνδρας 77 ετών, γυναίκα 91 ετών).\nΣτις 28/03/2022 αξιολογήθηκαν δέκα εννέα (19) επιβεβαιωμένα κρούσματα.\nRelated Items:ΔΙΑΣΩΛΗΝΩΜΕΝΟΙ, ΕΙΣΑΓΩΓΕΣ ΑΣΘΕΝΩΝ ΜΕ ΚΟΡΟΝΟΪΟ ΣΤΟ ΝΟΣΟΚΟΜΕΙΟ ΚΑΛΑΜΑΤΑΣ, ΚΛΙΝΙΚΗ COVID, ΜΕΘ COVID, ΝΟΣΟΚΟΜΕΙΟ ΚΑΛΑΜΑΤΑΣ, ΣΗΜΑΝΤΙΚΑ


Ξέσπασμα Πιτίνο! “Όποιοι καπνίζουν, ας το κάνουν έξω από το γήπεδο” | ebasket.gr\nΚεντρική Basket League Παναθηναϊκός Ξέσπασμα Πιτίνο! “Όποιοι καπνίζουν, ας το κάνουν έξω από το γήπεδο”\nΞέσπασμα Πιτίνο! “Όποιοι καπνίζουν, ας το κάνουν έξω από το γήπεδο”\nΔημοσίευση στις 29/05 22:47\nΟ Ρικ Πιτίνο σχολίασε την ατμόσφαιρα στο κλειστό του Περιστερίου και τόνισε πως εν έτει 2019 δεν γίνεται οι οπαδοί να καπνίζουν στα γήπεδα μπάσκετ!\nΜετά το τέλος του παιχνιδιού του Παναθηναϊκού με το Περιστέρι, ο Αμερικανός τεχνικός δήλωσε στη συνέντευξη Τύπου:\n“Πολλοί θεωρούσαν ότι θα ήμασταν σκουριασμένοι, επειδή δεν έχουμε αγωνιστεί για 26-27 μέρες, αλλά εγώ ένιωθα το αντίθετο, γιατί προπονηθήκαμε πολύ καλά και αυτό είναι το σημαντικό. Ένα μπράβο στους παίκτες μου γιατί αυτές τις τρεις εβδομάδες έμειναν συγκεντρωμένοι και βελτιώθηκαν. Είχαμε 21 deflections στο πρώτο μέρος. Είμαι πολύ ενθουσιασμένος με τους παίκτες μου γιατί έχουν αντιμετωπίσει κάποιες ιδιαίτερες καταστάσεις τον τελευταίο καιρό. Η ομάδα μου έχει χαρακτήρα, δεν προσποιείται ότι έχει τραυματισμούς, απλά δουλεύει σκληρά και βελτιώνεται. Κάθε φορά που παίζεις εκτός έδρας, μία ομάδα που είναι καλά προπονημένη μπορεί να βρει ένα σημείο μέσα στο ματς και να παίξει καλά. Αυτό έκανε και το Περιστέρι, αλλά καταφέραμε να αντιδράσουμε».\nΓια την ατμόσφαιρα στο «Α. Παπανδρέου», τα καπνογόνα και τα τσιγάρα: «Αν θέλετε να είμαι ειλικρινής, όχι δεν μου άρεσε η ατμόσφαιρα. Οι φίλαθλοι ανάβουν καπνογόνα και δημιουργούν αυτήν την ατμόσφαιρα. Θα σας πω ένα αστείο που είπα στους βοηθούς μου. Οι οπαδοί αυτοί, αν είναι ειλικρινείς δεν μπορούν να απαντήσουν στους γονείς τους για το αν τους άρεσε το ματς ή όχι, γιατί είχαν γυρισμένη την πλάτη ανάβοντας καπνογόνα. Οι φίλαθλοι πρέπει να βοηθούν την ομάδα. Στην Νέα Υόρκη ακούγοντας αυτούς τους ήχους κάποιος θα ήταν νεκρός, οπότε τουλάχιστον δεν συμβαίνει αυτό εδώ.\nΌπως έχω ξαναπεί, για τρεις μέρες μετά το παιχνίδι με τη Ρεάλ δεν μπορούσα να μιλήσω λόγω του καπνού στο γήπεδο. Είναι χειρότερο να είσαι παθητικός καπνιστής και όταν είναι έτσι η ατμόσφαιρα δεν είναι καλή για τους παίκτες και τα παιδιά. Όποιοι καπνίζουν, ας καπνίσουν έξω. Κι εγώ καπνίζω πούρα, αλλά μόνος μου, χωρίς κόσμο γύρω μου.\nΤο 1960 περίπου 18.000 άτομα κάπνιζαν σε μία συγκέντρωση που είχα πάει, αλλά το 1980 άλλαξαν τα πράγματα. Τώρα είμαστε στο 2019. Ελπίζω να αλλάξουν τα πράγματα όταν ξανάρθω. Το πάτωμα δίνει την ίδια αξία σε αυτά που λέω όπως οι άνθρωποι».\nΠροηγούμενο Χαμός στο Φενέρμπαχτσε – Τουρκ Τέλεκομ! Σύρραξη Γκάμπριελ με Κάλινιτς (vids)\nΕπόμενο Μπάνκι: “Δυστυχώς αυτό που έγινε στο τέλος, μας έκανε να υποφέρουμε”


Γ' Εθνική: Νίκη για Φούφα, ισοπαλία για Α.Ε.Π. Καραγιαννίων, ήττα για ΠΑΣ Φλώρινα και Μεσοποταμία – Τα αποτελέσματα και οι βαθμολογίες\nΣυνεχίστηκε το πρωτάθλημα της Γ' Εθνικής Κατηγορίας, σε 2ο και 4ο Όμιλο\n, όπου συμμετέχουν οι ομάδες της Δυτικής Μακεδονίας.\nΜεγάλη εκτός έδρας νίκη πέτυχε ο Μακεδονικός Φούφα, ενώ ισόπαλη αναδείχτηκε η Α.Ε.Π. Καραγιαννίων στην έδρα της.\nΗττήθηκαν εκατέρωθεν ΠΑΣ Φλώρινα και Αστραπή Μεσοποταμίας.\nΑγροτικός Αστέρας Ευόσμου - Σειρήνα\nΆρης Παλαιοχωρίου - Νέος ΠΟ Νέας Καλλικράτειας


04/07/2019 04/07/2019 admin 537 Views\nΗ υποψήφια βουλευτής της ΝΔ ,κα Ευλαμπία Πρώϊου επισκέφθηκε την λαϊκή αγορά σήμερα 4/07 στη Νεάπολη.\nΕίχε τη χαρά να συνομιλήσει με τους κατοίκους της πόλης και επαγγελματίες ανταλλάσσοντας απόψεις για τις επερχόμενες εκλογές και ειδικά για την επομένη ημέρα. Κοινό συμπέρασμα ήταν ότι όλοι οι πολίτες περιμένουν την πολιτική αλλαγή και την ανανέωση της πολίτικης σκηνής.\nΑκολούθησε η επίσκεψη στις τοπικές επιχειρήσεις και η συνάντησή της με ανθρώπους, οι οποίοι της δήλωσαν οτι στηρίζουν την επιλογή της να διεκδικήσει μία θέση στην Ελληνική Βουλή γνωρίζοντας τη μαχητικότητα και την αποτελεσματικότητά της.\n← Συναντήσεις και Επισκέψεις της υποψήφιας Βουλευτού της ΝΔ Ευλαμπία Πρώϊου.\nΚουκουλόπουλος στο TheCaller: Ο Τσίπρας απέτυχε παταγωδώς και ο Μητσοτάκης κουβαλάει την πολύ αρνητική παρακαταθήκη της παράταξής του από το ’74 και μετά →\nΤο Σάββατο 16/3/2019 η εκδήλωση διακήρυξης των αρχών και των προγραμματικών θέσεων του συνδυασμού «Βόιο-Υπεύθυνα Μαζί» του Λάζαρου Γκερεχτέ


Τι δουλειά έχει η Χάγη, στα δικά μας τα πελάγη! | Δήμος και Πολιτεία Βύρωνας - Καισαριανή - Παγκράτι\nΑρχική ΑΠΟΨΕΙΣ Τι δουλειά έχει η Χάγη, στα δικά μας τα πελάγη!\nΤι δουλειά έχει η Χάγη, στα δικά μας τα πελάγη (σκωπτικό σύνθημα στον τοίχο, δεκαετία του 1990)\nΝέες, λοιπόν, επιθετικές τάσεις από την Κυβέρνηση Ερντογάν, της γείτονος χώρας.\nΣτην ουσία, ο -κάθε άλλο παρά – αξιαγάπητος Πρόεδρος της Τουρκίας, μόνος του φαίνεται να αποφασίζει, και μόνος του, ουσιαστικά επενδύει στη επιθετική ρητορική μίσους. Η μόνιμη, πλέον, τακτική στην εξωτερική πολιτική της γείτονος χώρας. Δεν δίνουμε σημασία σε ότι λέτε, Έλληνες, ή αλλιώς, κάνουμε ότι μας καπνίσει.\nΗ αμφισβήτηση της Ελληνικής υφαλοκρηπίδας, ήταν απλώς, το …κερασάκι στην τούρτα. Και πως αλλιώς να το ονομάσουμε, όταν τα τελευταία 60 χρόνια, επαναλαμβάνω, μην θεωρηθεί λάθος ή υπερβολή, τα τελευταία 60 χρόνια η Τουρκική στρατιωτική μηχανή, πετάει και πλέει, κυριολεκτικά, όπου της καπνίσει.\nΉταν λίγο μετά το μακρινό….1960, όταν τα πολεμικά αεροπλάνα της γειτονικής χώρας, άρχισαν τις υπερπτήσεις σε FIR, εναέριους χώρους Ελληνικών νησιών, συστηματικές παραβιάσεις από τα πολεμικά τους πλοία, σε Ελληνικά χωρικά ύδατα, κατάχρηση έως παραβίαση του δικαιώματος αβλαβούς διέλευσης και όλα αυτά τα καθόλου γραφικά, που βλέπουμε μέχρι και σήμερα.\nΉμουν, θυμάμαι, φοιτητής, το 1985, όταν στο μάθημα του Διεθνούς Δικαίου, μας ανέλυε ο καλός μας καθηγητής, στο Πάντειο Πανεπιστήμιο, το νομικό καθεστώς και το δικαίωμα επέκτασης των χωρικών υδάτων, της χώρας μας, στα 12 ναυτικά μίλια. Αλλά, με την επισήμανση, ναι μεν αλλά, στο …στενό περιβάλλον του Αιγαίου, κάπως δύσκολο. Έχουμε και πολλά νησιά, τι να κάνουμε, διάσπαρτα στη θαλάσσια ζώνη. Κάνουμε τη …ζωή του Τούρκου, κάπως δύσκολη. Κι έτσι, αποφάσισε μόνος του. Τα νησιά, δεν έχουν αποκλειστική οικονομική ζώνη. Λογικόν. Ή αλλιώς, η παγκόσμια πρωτοτυπία, της τουρκικής εξωτερικής πολιτικής. Έτσι μας βολεύει, βρε αδερφέ, τι να κάνουμε.\nΠάντως, πάντα θα με εκπλήσσει, η αλλοπρόσαλλη διπλωματία, σε αυτό το μεγάλο εμπορικό μαγαζί, που είμαστε κι εμείς μέλη, εννοώ την Ευρωπαϊκή Ένωση.\nΜε τέτοια ρητορική και εξωτερική πολιτική αμφισβήτησης των πάντων, από την Τουρκία, ο σύγχρονος Ευρωπαίος πολιτικός, αντιδρά, σε διεθνές επίπεδο, με ανατολίτικη στωικότητα. Να μην κακοκαρδίσουν την Τούρκικη πολιτική. Φαίνεται, σε σχέση με την διεθνή νομιμότητα και το διεθνές δίκαιο, περισσότερη βαρύτητα για κάποιους Ευρωπαίους έχει η οικονομική αξία, από τους καταναλωτές, στη γειτονική μας χώρα. Είναι μεγάλο το μαγαζί, και τους ενδιαφέρει. Θέλουν, οπωσδήποτε οι αγορές, να ενσωματώσουν την τουρκική οικονομία στην Ε.Ε. Άλλωστε, η Τουρκία, έχει αποκτήσει ειδικό καθεστώς οικονομικών σχέσεων με την Κοινότητα. Μα πώς, δεν το ξέρατε. Η…μεγάλη ευρωπαϊκή οικογένεια, ενδιαφέρεται πρωτίστως, για το δούναι και λαβείν. Οι διεθνείς σχέσεις και το αντίστοιχο Δίκαιο, περνάνε σε δεύτερη μοίρα.\nΕξάλλου, σε όσα παράξενα, γραφικά, παράλογα ή εκνευριστικά, έχει πει ο Κος Ερντογάν, ήρθε το τελευταίο και έδεσε, χαρακτηρίζοντας τον Κο Πρόεδρο της Γαλλικής Δημοκρατίας, Ε. Μακρόν, ως ψυχασθενή, που πρέπει να τον δει γιατρός. Δεν χρειάζεται σχολιασμός, σε μια τόσο άστοχη και προσβλητική δήλωση, πέρα από κάθε ρητορεία εξωτερικής πολιτικής.\nΑπαράδεκτο, για αρχηγό κράτους, ίσως θα ταίριαζε σε προεκλογική ομιλία, ανάμεσα σε πολιτικούς αρχηγούς. Και ποιά ήταν η αντίδραση της Ε.Ε. Καμιά. Συνεχίζονται οι προσπάθειες, για εξεύρεση λύσης, τρομάρα τους, στο Θέμα του Αιγαίου και της Μεσογείου, αρκεί να μην θίγονται τα αμερικανο-ευρωπαϊκά συμφέροντα, στις πετρελαϊκές εταιρείες, που εργάζονται γύρω από την Κυπριακή Δημοκρατία, και του υπό κατοχή Κυπριακού εδάφους, εδώ και 46 χρόνια από τον τούρκικο στρατό..\nΤο μαγαζάκι μας να δουλεύει, τα υπόλοιπα θα τα βρούμε.\nΠροσφάτως, η Ελλάδα και η Αλβανία, συμφώνησαν από κοινού, την προσφυγή στο Διεθνές Δικαστήριο της Χάγης, για τμήμα των υδάτινων συνόρων και του καθορισμού της Α.ΟΖ. ανάμεσα στις 2 χώρες. Για το αντίστοιχο θέμα, μεταξύ Ελλάδας και Τουρκίας, μην περιμένετε, να λυθεί, τα επόμενα 50 ή 100 χρόνια. Στο μεταξύ, η Ελληνική οικονομία θα σπαταλάει αμέτρητα εκατομμύρια ευρώ, σε πολεμικά πλοία και αεροπλάνα, για να απαντάει, στον επιθετικό γείτονα.\nΟι ευρηματικοί σχολιαστές των τοίχων, προβλέπω, πως σε 100 χρόνια από σήμερα, πάλι θα έχουν λόγο να επαναλάβουν το σύνθημα. Τι δουλειά, έχει η Χάγη, στα δικά μας τα πελάγη….\nΒασίλης Παπαστεργιόπουλος. Διεθνολόγος, πολιτικός επιστήμων.\nΠροηγούμενο άρθροΘυμάμαι τον Βύρωνα, πριν 40 χρόνια\nΕπόμενο άρθροΚλείνουν οι δομές Καλλιτεχνικής Εκπαίδευσης και οι Παιδικές Χαρές


Περήφανη ξανά η Αραδίππου! – Πρωταθλητές στους U16 (pics&vids) - City Of Larnaka\nΠερήφανη ξανά η Αραδίππου! – ...\nΠερήφανη ξανά η Αραδίππου! – Πρωταθλητές στους U16 (pics&vids)\nΤην κατάκτηση του Παγκυπρίου Πρωταθλήματος Παίδων Κ16 πανηγυρίζει από το απόγευμα της Κυριακής (06/05) η Ομόνοια Αραδίππου.\nΔιαβάστε επίσης: Πρωτάθλημα U16: Πρωταθλητές τα «Περιστέρια»! (pics)\nMετά από μια δύσκολη χρονιά για όλο το οικοδόμημα των Ακαδημιών των «Περιστεριών», τα παιδιά των U16 κατάφεραν τελικά να κατακτήσουν το πρωτάθλημα στην κατηγορία τους και να επαναφέρουν την περηφάνεια στις τάξεις του συλλόγου.\nΗ μάχη αυτή κρίθηκε κυριολεχτικά την τελυταία στιγμή και έχει τους δικούς της πρωταγωνιστές.\nAναλυτικά όσα ανέφεραν στο Balla:\nMάριος Ιωάννου – Προπονητής\n«Ανέλαβα την ομάδα το 2016 και αυτή ήταν η δεύτερη χρονιά με εμένα στα αποδυτήρια. Ήταν μία πολύ δύσκολη χρονιά για εμάς, σιγά-σιγά δουλέψαμε, θέσαμε πρωταγωνιστικούς στόχους στην πορεία. Πίστεψα στο ταλέντο των ποδοσφαιριστών μου και όλω οι προσπάθεις μας στο τέλος απέδωσαν καρπούς».\n«Θεωρώ ότι η μείωση της στρατιωτικής θητείας θα βοηθήσει στην ανέλιξη των νεαρών ταλέντων».\n«Προσπάθησα να ανατρέψω νοοτροπίες και αντιλήψεις, κάτι το οποίο δεν είναι καθόλου εύκολο για κάθε ανθρώπο. Φέραμε όλους τους γονείς κοντά στην ομάδα. Τους ευχαριστώ επ’ ευκαρίας για την συνεργασία και την στήριξη που παρείχαν στο έργο μου και τους θέλουμε να συνεχίσουν να είναι κοντά μας».\n«Τις στιγμές αυτές τα παιδιά παίρνει να τις ζουν και να τις απολαύνουν. Το ποδόσφαιρο όμως απαιτεί δύσκολη δουλειά και αφοσίωση, καθώς αποτελεί ένα δύσβατο δρόμο για κάθε ποδοσφαιριστή».\n«Την επόμενη σεζόν θα είναι πολύ πιο απαιτητικές οι αγωνιστικές καθώς θα κληθούμε να παίξουμε σε επίπεδο U19, τρία χρόνια μικρότεροι από την ηλικία αυτών των παιδιών».\n«Με σωστή δουλειά και σωστή καθοδήγηση είμαι πραγματικά πεποισμένος ότι κάποτε κάποια από αυτά τα παιδιά θα βρεθούν σίγουρα στην πρώτη ομάδα».\n«Υπήρχε κατά την φετινή περίοδο μεγάλος ανταγωνισμός με άλλες τέσσερις ομάδες και πρέπει να πούμε ότι ήταν πάρα πολύ καλά οργανωμένες και στελεχωμένες με την δουλειά που έκαναν οι υπόλοιποι συνάδελφοι να είναι εξαιρετική».\nΣτέλιος Κωνσταντίνου – Αρχηγός , Στράικερ (25 γκολ στους U16 και 5 στους U19)\n«Ξεκινήσαμε από την αρχή, χωρίς να είμαστε πλήρης σαν ομάδα και θέσαμε ως στόχο το καλύτερο δυνατό. Στην συνέχεια είδαμε ότι μπορέσαμε να ανεβούμε ψηλά στο πρωτάθλημα και προσπαθήσαμε μετά από αρκετούς αγώνες να κατακτήσουμε την πρώτη θέση και στην χειρότερη περίπτωση την δεύτερη».\n«Ήταν όλοι το άγχος. Όσο αδύνατοι κι αν ήταν οι αντίπαλοι μας, έπρεπε να δώσουμε το 100% των δυνατοτήτων μας για να πάρουμε τα καλύτερα σκορ».\n«Ως αντίπαλος η ακαδημία της Liverpool μας δημιουργούσε κάποιο φόβο, όμως εμείς ξέραμε μέσα μας ότι αυτό που ξέρουμε θα το παίξουμε και νιώθαμε από το πρώτο λεπτό ότι εμείς έπρεπε να είμαστε οι νικητές».\n«Επ’ ευκαιρίας πρέπει να πούμε ένα τεράστιο ευχαριστώ στον προπονητή μας, αλλά και στο διοικητικό συμβούλιο της ομάδας που από το πρώτο λεπτό μέχρι το τελευταίο, ήταν δίπλα μας σε όλες τις αγωνιστικές».\n«Ως ομάδα ξεκινήσαμε να χτίζουμε την πορεία μας από πέρσι και φέτος καταφέραμε να πάρουμε το πρώτο μας τρόπαιο».\n«Αναμένουμε να μάθουμε αν θα μείνει μαζί μας ο ίδιος προπονητής, αλλά εμείς ξέρουμε ότι όπως και φέτος, όπως και πέρσι οι στόχοι παραμένουν ψηλοί για το καλό τόσο εμάς, όσο και της ομάδας».\n«Αφιερώνουμε την επιτυχία μας σε όσους ήταν κοντά μας, αλλά και όσους μας στήριξαν από έξω».\nΑνδρέας Σιήκκης – 10άρι\n«Είχαμε δυσκολίες στην αρχή επειδή δεν είχαμε αρκετούς παίχτες στην ομάδα. Ξεκινήσαμε όμως πολύ καλα τη σεζόν, ήρθε η ήττα από την ΠΑΕΕΚ που λετούργησε σαν ξυπνητήρι. Ο προπονητής μας είπε ότι αν καταφέρουμε να πάμε με ένα σερί νικών μέχρι το ντέρμπι με την Λίβερπουλ, θα μπορούσαμε να ελπίζουμε για το πρωτάθλημα. Πιστέψαμε στον στόχο μας. Νικήσαμε το ντέρμπι αυτό και από εκεί πέρα, η σεζόν κύλησε ιδανικά».\n«Η ψυχολογία μας έπεσε αρκετά μετά την ήττα από την ΠΑΕΕΚ και από εκείνο το παιχνίδι, βάλαμε ένα στόχο να κάνουμε ένα σερί νικών γιατί μόνο έτσι θα παίρναμε αυτό τον τίτλο».\n«Χρωστούμε αρκετά στον προπονητή μας, με τη σωστή καθοδήγηση που μας έδωσε και με την ψυχολογική στήριξη που μας παρείχε καταφέραμε να ανεβαίνουμε σε κάθε αγώνα».\n«Από την επόμενη σεζόν το πιο πιθανόν είναι να παραμείνουμε όλοι στην ομάδα και ο προπονητής μας πιστεύω. Ο στόχος μας είναι να είμαστε πιο πολύ ανταγωνιστικοί προς τις άλλες ομάδες γιατί νομίζω θα παίζουμε με τους U19».\n«Η πρώτη ομάδα φέτος εξεκίνησε με ένα στόχο να αποφύγει τον υποβιβασμό, αλλά στην πορεία με τις πολλές νίκες που κάναμε, πιστέψαμε όπως και οι ποδοσφαιριστές του Σατσιά, ότι θα καταφέρναμε την άνοδο, αλλά μετά πέσαμε βαθμολογικά στον πίνακα και μετά οι στόχοι άλλαξαν».\nΓεώργιος Χατζηματθαίος – Πρόεδρος Συλλόγου\nΕυαγγέλου Γιώργος – 21\nΣιήκκης Ανδρέας – 17\nΠαναγιώτου Κωνσταντίνος – 7\nΣκλάβος Ανδρέας – 11\nΜαμμάτσιος Μάριος – 8\nΚωνσταντίνου Στέλιος – 12\nΜελάς Χάρης – 4\nΣακκάς Γαβριήλ (Τ) – 23\nΕυαγγέλου Ε. Γιώργος – 2\nΓεωργίου Δημήτρης – 9\nΓρηγορίου Παναγιώτης – 15\nΠούρτζιαλης Πιέρος – 14\nΚυπρίδημος Κυπριανός – 10\nΣταύρου Κυριάκος – 16\nΠαπαμιχαήλ Παναγιώτης – 5\nΑντωνίου Λούκας – 6\nΠαπαμιχαήλ Κωνσταντίνος – 18\nΔημητρίου Γιώργος – 3\nΗ φιέστα τίτλου


Αιώνια Ελληνική Πίστη: ΜΙΑ ΑΠΑΝΤΗΣΙΣ ΣΤΑ ΠΕΡΙ..."ΣΚΑΝΔΑΛΩΝ" ΤΗΣ 21ΗΣ ΑΠΡΙΛΙΟΥ\nΈντρομο το καταρρέον πολιτικό σύστημα της σάπιας μεταπολιτευτικής χούντας εξαπολύει τα τελευταία σπασμωδικά τινάγματα προ του θανάτου του. Μέσω δημοσιογραφικών οργάνων («Ιός» κ.λπ.), προσπαθεί να καλύψη την αγανάκτηση του λαού από το μεταπολιτευτικό όργιο σκανδάλων που οδήγησε στην πλήρη χρεοκοπία και την κηδεμονία της Ελλάδος από το ΔΝΤ, εφευρίσκοντας... σκάνδαλα της 21ης Απριλίου και μάλιστα με προκλητικούς τίτλους όπως «Εφτά χρόνια αρπαχτή» ή "Λαμόγια στο χακί" κ.λπ ευτράπελα! Η φαιδρή αυτή προσπάθεια ξεπερνάει τα όρια του θράσους και αγγίζει εκείνα της ύβρεως. Πρόκειται καθαρά για παιδαριώδη αντιπερισπασμό που προσπαθεί απροκάλυπτα να καταπολεμήση την αναπόφευκτη σύγκριση που γίνεται στον λαό, μεταξύ της περιόδου 1967-73, του αλματώδους «οικονομικού θαύματος» (κατά τις εκθέσεις του ΟΟΣΑ της εποχής) και των διεθνών οικονομικών βραβείων (Financial Times 1971 και 1972) από την μία και της μεταπολιτευτικής θεομηνίας της πλήρους οικονομικής και κοινωνικής αποσυνθέσεως και του διεθνούς οικονομικού ελέγχου (ΔΝΤ) από την άλλη. Ανάξιος ο μισθός τους! Και είναι ανάξιος, διότι από τα ίδια τα γραφόμενά τους, τα υποτιθέμενα... «σκάνδαλα» προκαλούν γέλωτα μπροστά σ' εκείνα του Κοσκωτά, της «αγοράς του αιώνα», του χρηματιστηρίου, των ομολόγων, του Βατοπαιδίου κ.ο.κ. Αλλά ας πάρουμε τα πράγματα από την αρχή: Υποστηρίζουν , ότι τα περί τιμιότητος των Απριλιανών δεν ισχύουν, διότι η μίζερη εικόνα των επιζώντων οφείλεται στο ότι «έχασαν την εξουσία, στερήθηκαν όσα είχαν παράνομα καρπωθεί και υπέστησαν τις οικονομικές συνέπειες της κοινωνικής απομόνωσής τους». Σε όποιον έχει στοιχειώδη κοινό νου, ο ανωτέρω ισχυρισμός θα προκαλέσει τουλάχιστον ειρωνικό μειδίαμα. Ποιος δικτάτωρ στην ιστορία, όταν έχασε την εξουσία, στερήθηκε όσα είχε καρπωθεί; Ουδείς! Ο Παπαδόπουλος και οι συνεργάτες του, εάν είχαν... «καρπωθεί», δεν θα είχαν τραπεζικούς λογαριασμούς στην Ελβετία; Και δεν θα είχαν φύγει από την χώρα, όπως τους προτάθηκε επανειλημμένως για να «καρπώνονται» τα κέρδη τους σε κάποια χώρα της Λατινικής Αμερικής; Και εν τέλει, πού πήγαν τα «κέρδη» τους; Μήπως δημεύθηκαν; Η «μεταπολίτευση» πάντως, δεν βρήκε τίποτε να τους δημεύση. Και μόνον αυτός ο ισχυρισμός καταρρίπτει την όποια αμφισβήτηση της τιμιότητός τους από τον «Ιό».\nΑμέσως μετά την «μεταπολίτευση» με εντολή του Καραμανλή, έμπιστοί του εισαγγελείς άρχισαν μία μακροχρόνια εκστρατεία εξαντλητικής ερεύνης όλων των συμβάσεων υπουργείων, δημοσίων υπηρεσιών κλπ., με σκοπό την ανεύρεση «σκανδάλων της χούντας». Το αποτέλεσμα συγκλονιστικό: 340 και πλέον βουλεύματα από αδιάβλητους δικαστικούς - μη έχοντες καμμία σχέση με την 21η Απριλίου - που αντί της επιδιωκομένης σπιλώσεως κατέληξαν σε ύμνους, όπως η «διαχείρισις του δημοσίου χρήματος υπήρξεν υποδειγματική» μέχρι και «η έρευνα όχι απλώς δεν απέδειξεν ουδέν το επιλήψιμον αλλά αποτελεί τίτλον τιμής διά τους ερευνωμένους»! Όλα τα βουλεύματα λοιπόν, υπήρξαν όχι απλώς απαλλακτικά αλλά και υμνητικά, χωρίς να βρουν - προς απογοήτευση των λασπολόγων που εκκίνησαν τις διαδικασίες - ούτε ένα μικρό σκάνδαλο καθ' όλην την επταετία. Τα βουλεύματα αυτά υπάρχουν και θα δημοσιευθούν όποτε χρειαστεί. Απελπισμένοι και καταϊδρωμένοι οι συκοφάντες, που δεν μπόρεσαν με τα ανωτέρω να βρουν ένα σοβαρό «σκανδαλάκι» της «Χούντας», κατέφυγαν στο γνωστό τροπάριο, την ξαναζεσταμένη σούπα των... «κρεάτων του Μπαλόπουλου» και του «τάματος του έθνους». Ιδού όμως τι κάνει η άγνοια. Δεν γνωρίζουν λοιπόν, ότι ο Ιωαννίδης εκκίνησε την διαδικασία διώξεως του Μπαλόπουλου, όχι διότι υπήρχε σκάνδαλο, αλλά διότι ήθελε να εκδικηθεί τον παλαιό συμμαθητή του για παλαιότερο περιστατικό. Το πιο σημαντικό όμως είναι, ότι το 1978 ο υποτιθέμενος υφιστάμενος του Μπαλόπουλου, που υποτίθεται ότι κατ' εντολήν του προκάλεσε το... «σκάνδαλο» αθωώθηκε πανηγυρικά. Την ίδια μάλιστα ημέρα της αθωώσεώς του, 4 Μαρτίου 1978, ο Μπαλόπουλος από την συγκίνησή του βρέθηκε νεκρός στο κελί του. Ήταν ο πρώτος νεκρός από τους φυλακισμένους πρωτεργάτες της επαναστάσεως. Όσο για το «τάμα του έθνους», ας μην προκαλούν. Τα χρήματα μέχρι την «μεταπολίτευση» ήσαν άθικτα. Κι ως διά μαγείας εξαφανίσθηκαν, όταν τα «καρπώθηκαν» κάποιοι επιτήδειοι της μεταπολιτευτικής χούντας. Πεινασμένοι από τα επτά χρόνια απουσίας τους επέπεσαν για 40 συναπτά χρόνια αρπαχτής ως λύκοι στις σάρκες της Ελλάδος, οδηγώντας την στην σημερινή εξαθλίωση και καταστροφή, μη φοβούμενοι ούτε καν την ιεροσυλία που διέπραξαν προς το τάμα των αγωνιστών του '21 για την απελευθέρωση του γένους. (Και γι' αυτό υπάρχουν τα στοιχεία...) Είναι σαφές τι επιχειρούν να κάνουν. Είτε χούντα είτε επανάσταση είτε δικτατορία, το βέβαιο είναι ότι το καθεστώς της επταετίας είχε αν μη τι άλλο ευγενή κίνητρα για την κατάληψη της εξουσίας. Πολλώ δε μάλλον δεν είχε στόχο τον πλουτισμό των συντελεστών του ούτε και την εξυπηρέτηση κάποιων ολίγων ημετέρων. Γιατί ημέτεροι ήταν όλος ο ελληνικός λαός, που προς έκπληξιν κάποιων σιγοψιθυρίζει μετά από τόσα χρόνια το «Πού είσαι Παπαδόπουλε!». Σήμερα, που αποκαλύπτεται ότι μοναδικό κίνητρο για τους επί τεσσαρακονταετίας διαχειριστές της εξουσίας ήταν να διυλίσουν τον πλούτο που κληρονόμησαν με τα γεμάτα ταμεία των «επτά ετών αρπαχτής», χωρίς ίχνος πατριωτισμού, χωρίς ίχνος ντροπής αλλά και αξιοπρέπειας, κάποιοι δεν διστάζουν να επιζητήσουν το άλλοθί τους. Συγχαρητήρια και... περαστικά\nΕτικέτες 21 ΑΠΡΙΛΙΟΥ 1967, ΑΡΘΡΟ


Ήρθαν οι προσιτές gaming οθόνες AOC G90 Series! - RevYou.gr\nΉρθαν οι προσιτές gaming οθόνες AOC G90 Series!\nΗ εξειδικευμένη εταιρία οθονών AOC, ανακοίνωσε πρόσφατα τη νέα σειρά mainstream gaming οθονών AOC G90 που περιλαμβάνει τα μοντέλα G2590VXQ, G2590PX και G2790PX.\nΜε σχεδιασμό 3 πλευρών χωρίς πλαίσιο και μια σειρά εντυπωσιακών χαρακτηριστικών, όπως τεχνολογία FreeSync και χρόνο ανανέωσης έως 144 Hz, η AOC G90 series μας δείχνει πώς μια οθόνη μπορεί να είναι κομψή, αποδοτική και οικονομικά προσιτή ταυτόχρονα. Η αναμονή τελειώνει, τώρα και τα τρία νέα μοντέλα της G90 series διατίθενται στα καταστήματα!\nΠλήρης συγκέντρωση στο παιχνίδι χάρη στο σχεδιασμό 3 πλευρών χωρίς πλαίσιο\nΤέλος στην αναμονή\nΗ σειρά οθονών AOC G90 δίνει μια τολμηρή υπόσχεση: μια αξιόλογη gaming οθόνη σε ακόμα πιο προσιτή τιμή!\nΚαι τα τρία μοντέλα είναι εξοπλισμένα με 16:9 Full HD (1920 x 1080) TN πάνελ χωρίς πλαίσιο, FreeSync υποστήριξη, πολύ χαμηλό χρόνο απόκρισης 1 ms και υψηλούς χρόνους ανανέωσης (144 Hz για τα G2590PX και G2790PX, και 75 Hz για το G2590VXQ), που εξασφαλίζουν μία ομαλή εμπειρία gaming χωρίς θαμπάδα, σκίσιμο της εικόνας ή τρεμόπαιγμα.\nΗ τεχνολογία FreeSync βελτιώνει την αποκριτικότητα για τα υποστηριζόμενα AMD GPUs συγχρονίζοντας το καρέ του GPU στο ρυθμό ανανέωσης της οθόνης στη συγκεκριμένη κατηγορία της (30-75 Hz για το μοντέλο G2590VXQ και 30-144 Hz για τα G2590PX και G2790PX). Με αυτό τον τρόπο, δεν πραγματοποιείται επιπλέον καθυστέρηση εισόδου μέσω του V-Sync ενώ ταυτόχρονα εξαλείφεται η θαμπάδα και το τρεμόπαιγμα. Επιπλέον, η λειτουργία Low Input Lag της AOC περιορίζει το παραπάνω φαινόμενο ακόμα περισσότερο καθώς το σήμα βίντεο παρακάμπτει τους περισσότερους εσωτερικούς επεξεργαστές βίντεο με αποτέλεσμα μια ακόμα πιο responsive εμπειρία.\nΚομψός σχεδιασμός και προηγμένα χαρακτηριστικά σε προσιτή τιμή\nΗ σειρά οθονών G90 με σχεδιασμό 3 πλευρών χωρίς πλαίσιο τραβάει όλα τα βλέμματα ενώ είναι εξαιρετικά βολική, ενεργοποιώντας εύκολα τη ρύθμιση πολλαπλών οθονών. Η AOC, προωθώντας το υπεύθυνο gaming, εστιάζει παράλληλα και στην υγεία των χρηστών. Τα μοντέλα G2590PX και G2790PX διαθέτουν μια εργονομική βάση με δυνατότητα ρύθμισης του ύψους, της κλίσης και της περιστροφής.\nΗ βάση μπορεί επίσης να συναρμολογηθεί και να αποσυναρομολογηθεί εύκολα σε μερικά μόνο δευτερόλεπτα, χωρίς τη χρήση κατσαβιδιού. Η τεχνολογία Flicker-Free (για τη κόπωση των ματιών) και η λειτουργία Low Blue Light της AOC (για το δυνητικά βλαβερό μπλε φως) συμβάλουν στην υγεία των παικτών. Επιπλέον, οι οθόνες G2590PX και G2790PX διαθέτουν ενσωματωμένο USB 3.0 hub.\nΑκόμα και οι πιο ανταγωνιστικοί, hardcore gamers θα εντυπωσιαστούν με τα τεχνικά χαρακτηριστικά της σειράς οθονών AOC G90 σε αυτές τις ανταγωνιστικές τιμές. Η AOC όμως κρύβει και άλλους άσσους κάτω από το μανίκι της με τη δυναμική premium σειρά gaming οθονών AGON.\nΓια τους gamers με PC που αγγίζουν τα 144 ή 165 καρέ ανά δευτερόλεπτο σε QHD ανάλυση, η AOC προτείνει τα μοντέλα AG271QX (FreeSync) ή AG271QG (G-Sync). Ενώ για τους λάτρεις των οπτικών εφέ που θέλουν να ζήσουν μια gaming εμπειρία σε πεντακάθαρη ανάλυση 4Κ, η AG271UG είναι η πιο κατάλληλη οθόνη.\nΕπίσης, διαθέσιμες στα καταστήματα είναι οι εξαιρετικά γρήγορες οθόνες AG251FG (G-Sync) και AG251FZ (FreeSync) σε μέγεθος 24,5” για ανταγωνιστικούς FPS gamers που χρειάζονται την υψηλότερη διαθέσιμη απόκριση σε ένα εντυπωσιακό χρόνο ανανέωσης 240 Hz.\nΤα μοντέλα G2590VXQ, G2590PX και G2790PX της AOC βρίσκονται ήδη στα καταστήματα με ενδεικτικές τιμές λιανικής πώλησης στα €179, €279 και €349 αντίστοιχα.\nΤεχνικά χαρακτηριστικά AOC G90\nPublic: Καλύτερος e-Retailer στα φετινά Retail Business Awards 2017\nMiele Blizzard: Μια νέα δύναμη έφτασε…


Ιδιωτική κατοικία στην Κρήτη | ek-mag.com\nΔιαρρύθμιση της κάτοψης και διαχείριση της θέας\nΌλο το συγκρότημα είναι προσανατολισμένο προς τη θέα. Δυτικά το σπίτι παρουσιάζει μια εσωστρέφεια ενώ στην απέναντι πλευρά ξεδιπλώνει διάπλατα το εσωτερικό του προς τα έξω.\nΠλησιάζοντας την είσοδο της κατοικίας συναντάμε παρτέρια με φυτά. Τα ανοίγματα όλα είναι λιτά, με κλωστρά (κεραμικά πλαίσια) που επιτρέπουν τη ροή του φυσικού φωτισμού, αλλά ταυτόχρονα επιτυγχάνουν την απομόνωση των ενοίκων από τη μεριά του δρόμου.\nΕπιπροσθέτως, στη ΒΑ πλευρά της κατοικίας συναντάμε ένα μεγάλο ξέφωτο που παρέχει ανεμπόδιστη οπτική προς την πισίνα και τη θάλασσα. Η προσθήκη ενός τοιχίου στον βορρά κατά μήκος της όψης προστατεύει από ανεπιθύμητα καιρικά φαινόμενα και περιορίζει τη θέα από το γειτονικό κτίσμα, προσφέροντας την καλύτερη εφικτή απομόνωση στους ιδιοκτήτες. Στην ίδια λογική σχεδιάστηκε το barbeque και ο εξωτερικός χώρος φαγητού, έτσι ώστε να μπορούν να χρησιμοποιηθούν καθόλη τη διάρκεια του χρόνου.\nΗ ενσωμάτωση στο τοπίο επιτυγχάνεται με την ορθή επιλογή των υλικών. Τοπική πέτρα έχει τοποθετηθεί σε όλα τα σημεία του ισογείου, δίνοντας την εντύπωση ότι το κτίριο “αναδύεται” διακριτικά από το έδαφος. Αντίστοιχα το δάπεδο ακολουθεί μια ανάλαφρη λογική με τη χρήση ουδέτερων τόνων, ώστε να αναδεικνύονται οι καθαροί όγκοι του σπιτιού. Στην αυλή και την πλατεία τοποθετούνται οργανικά υλικά καθώς και φυτά που ευδοκιμούν στην περιοχή της Μεσογείου.\nΤέλος, το υδάτινο στοιχείο που είναι ευδιάκριτο σε όλο το μήκος της ανατολικής πλευράς προάγει την αίσθηση πολυτέλειας σε όλο το συγκρότημα. Η διαχείριση των όγκων, η επιλογή των υλικών και η εσωτερική διακόσμηση δίνουν την αίσθηση μιας κατοικίας αναψυχής και χαλάρωσης.\nΙδιωτική κατοικία στην Κρήτη 1Ιδιωτική κατοικία στην Κρήτη 2Ιδιωτική κατοικία στην Κρήτη 3Ιδιωτική κατοικία στην Κρήτη 4Ιδιωτική κατοικία στην Κρήτη 5Ιδιωτική κατοικία στην Κρήτη 6Ιδιωτική κατοικία στην Κρήτη 7Ιδιωτική κατοικία στην Κρήτη 8Ιδιωτική κατοικία στην Κρήτη 9


Τα 10 καλύτερα ξενοδοχεία με δωρεάν στάθμευση - Montecatini Terme\nΤα καλύτερα ξενοδοχεία με δωρεάν στάθμευση - Montecatini Terme, Ιταλία\nMontecatini Terme - Ξενοδοχεία με δωρεάν στάθμευση\n46 από 191 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΕιδοποίηση τιμών: Montecatini Terme: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nΝο 1 από 191 ξενοδοχεία: Montecatini Terme\n“Καταπληκτικη θεα απο το δωματιο”\n“Με γκρουπ Συνταξιούχων Δημοσίων υπαλλήλων από τις Σέρρες .”\nΝο 2 από 191 ξενοδοχεία: Montecatini Terme\n“Ερωτευμένη με το Grand Hotel & La Pace ”\nΝο 3 από 191 ξενοδοχεία: Montecatini Terme\nΝο 4 από 191 ξενοδοχεία: Montecatini Terme\n“ξενοδοχείο με εξαιρετική εξυπηρέτηση ”